VUČIĆ JE POLITIČKI LICEMJER: "Priča o dobrosusjedskim odnosima sa BiH, a u praksi radi sve na njihovom zaoštravanju"\n„Sve me to podsjeća na onaj išarani voz za Kosovo ili besmisleni diplomatski incident sa Makedonijom. Još jedan ozbiljan promašaj naše vanjske i unutrašnje politike sa mogućim ozbiljnim posljedicama“, napominje David za Danas.\nPredsjednik Srbije Aleksandar Vučić putuje u zvaničnu posjetu Bosni i Hercegovini, u Sarajevo, gdje će sa članovima Predsjedništva BiH, prema najavama ovdašnjih zvaničnika, pretežno razgovarati o infrastrukturnim projektima i jačem ekonomskom povezivanju dvije države, kao i o pitanjima granica.\nMeđutim, teško je prenebregnuti situaciju u regionu koja je nastala kao posljedica najave o pisanju deklaracije o opstanku nacije i Srba, čiji će koautori biti predstavnici Srbije i Republike Srpske, i zaključiti da će ekonomija zaista biti jedina tema na stolu sa zvaničnicima BiH.\nSusret predsjednika i premijerki Srbije i Republike Srpske, koji se odvijao svega nekoliko dana prije putovanja Aleksandra Vučića u Sarajevo u zvaničnu posjetu, obilježen je preciznijim navodima o budućoj deklaraciji, kao i saopćavanjem odluke Vlade Srbije da uloži oko 5,5 miliona eura u općine u BiH, preciznije u njenom entitetu RS, u kojima pretežno žive Srbi.\nUpitan kako tumači Vučićevu posjetu Sarajevu i navedene, neposredne okolnosti koje taj događaj prate, pisac Filip David kaže za Danas da je već sama najava nekakve deklaracije o opstanku nacije i Srba uznemirilo region.\n– Ni sadržaj ni njeni sastavljači se još ne znaju ali je izazvala uznemirenje u susjedstvu. Deklaracija neko dobro sigurno donijeti neće, istakao je Filip David za list Danas.\nOn ističe da ga priča u vezi tom temom podsjeća na nekoliko skorašnjih događaja u regionu, čiji je inicijator Srbija.\nU kontekstu Vučićevih tvrdnji da Srbija poštuje teritorijalni integritet Bosne i Hercegovine, iako podržava izvaničnu politiku njenog entiteta Republike Srpske i Milorada Dodika, sagovornik Danas kaže da nema razumijevanja za takav stav.\n„Ne razumijem tu politiku kojoj su puna usta priča o dobrosusjedskim odnosima a sve u praksi čini na zaoštravanju tih odnosa. Možete to nazvati političkim licemjerjem, ali je sigurno da ne donosi ništa dobro“, zaključuje Filip David za Danas.\nZvanična posjeta vlastima u Sarajevu bit će prva posjeta predsjednika Srbije nakon šest godina.\nPosljednji put je glavni grad BiH, u svojstvu šefa države, posjetio Boris Tadić, 2011. godine, svega mjesec dana nakon što je u Srbiji uhapšen Ratko Mladić i isporučen Haškom tribunalu.\nBivši predsjednik Tomislav Nikolić nije uspio nijednom da otputuje u Sarajevo, tokom petogodišnjeg mandata, a Vučiću će ovo, od početka preuzimanja najviših državnih funkcija, 2012. godine, biti treća posjeta vlastima u Sarajevu.\nPodsjetimo, 2014. godine, nakon preuzimanja funkcije premijera države, prvu posjetu u tom svojstvu je ostvario upravo u Sarajevu.\nSvaki put kada bi najviši državni predstavnici zvanično posjetili glavni grad BiH to bi bilo vrlo jasno pozdravljeno, i u svim relevantnim izvještajima Evropske unije o evropskim integracijama Srbije visoko kotirano.\nObjavio: Čet, 07/09/2017 - 11:38\nDavor Dragičević poslao poruku Dodiku i Cvijanovićki


Zvezdina prednost je i dalje velika, ali šta bi se desilo da na kraju sezone crveno i crno-beli imaju isti broj bodova? - Sportske.net\nDa se podsetimo šta piše u propisima...\nU ''A'' reprezentaciji ''slučaj Jović'', da li sada imamo i ''slučaj Vlahović'' u mladoj?Neočekivani problemi, povređena još dvojica Partizanovih fudbalera?Partizanu se vratila nada, šta sledi do zimske pauze, da li će se Zvezdina prednost povećati ili dodatno smanjiti?Partizanu se vratila nada, šta sledi do zimske pauze, da li će se Zvezdina prednost povećati ili dodatno smanjiti?Zvanično, niko nikada kao Borjan!\nČlan 26 Propozicija takmičenja u Superligi za sezonu 2019/20 definiše pomenutu situaciju.\n''U slučaju da na kraju finalne faze prilikom utvrđivanja konačne tabele dva ili više kluba imaju isti broj bodova, o zauzetom mestu odlučuju:\n• ako je isti broj bodova - bolja gol razlika na utakmicama između\ntih klubova, odigranim u preliminarnoj fazi,\n• ako je i dalje isto stanje - prema obavezujući propisima UEFE, da se golovi dati u gostima računaju „dvostruko,” - povoljnija razlika između postignutih i primljenih golova na utakmicama između tih klubova, odigranim u preliminarnoj fazi,\n• ako je i dalje isto stanje – bolja gol razlika na svim utakmicama\nu celom ciklusu takmičenja u Super ligi,\nako je i dalje isto stanje – veći broj postignutih golova na svim\nutakmicama u celom ciklusu takmičenja u Super ligi,\nako je i dalje isto stanje - bolje mesto na tabeli „Fer pleja“ u\nceloj sezoni u Super ligi,\n• ako je i dalje isto stanje – ako su dva Kluba sa istim brojem bodova na prvom i drugom mestu u tabeli takmičenja za Super ligu, ili na mestu koje obezbeđuje učešće u takmičenju UEFA, a takođe i klubovi čiji plasman odlučuje o ispadanju, organizuje se baražna utakmica na neutralnom terenu, koji odredi Zajednica.\nU slučaju nerešenog rezultata u regularnom vremenu odigraće se produžeci 2 x 15 minuta, a u slučaju da i dalje ostane nerešen rezultat sudija će presuditi izvođenje penala prema važećim propisima'', navodi se u pomenutom članu.\nU ovom trenutku, posle 15 odigranih utakmica, Crvena zvezda ima osam bodova više od Partizana. Još 15 je ostalo i jednima i drugima do kraja Preliminarne faze takmičenja, a onda sledi sedam kola plej-ofa, ali bez podele bodova kao u prethodnim sezonama.\nDakle, ako Zvezda u narednih 15 kola ostane ispred Partizana, onda će ona imati prednost u slučaju da se crno-beli u plej-ofu bodovno izjednače sa crveno-belima.\nSuštinski, to znači da bi Partizan od ovog trenutka morao do kraja sezone da osvoji devet bodova više od Zvezde kako bi bio prvak...


pink.rs | Vulin obišao Komandu za razvoj Banatske brigade u Zrenjaninu\nIzvor: Tanjug, Foto: Tanjug/Ministarstvo odbrane/Darimir Banda\n- Sve što radimo, radimo da bi naša vojska bila u stanju da se nosi sa svakim ko pomisli da ugrozi naš teritorijalni integritet i, uopšte, naš način života. Pripadnici Banatske brigade rade veoma dobar posao. Tehnika je ispravna, ljudi su obučeni i to je ono što svakog od nas može da čini i ponosnim - rekao je Vulin.\nMinistar je naglasio da je uveren da će naša budućnost biti mirna i da će vreme u kome živimo biti stabilno i sigurno. Prema njegovim rečima, Vojska Srbije sve svoje zadatke ispunjava u skladu sa zakonom i potrebama naše zemlje i dodao da svi pripadnici vojske sa ponosom obavljaju svoje zadatke i znaju da je njihova zemlja ponosna na njih.\nAutor: Tanjug/Ministarstvo odbrane/Darimir Banda\n- Naš zadatak je da obezbedimo sve uslove za uspešnu i brzu realizaciju i izvršenje mobilizacije, realizaciju obuke sa licima iz rezervnog sastava, kao i stalnog sastava i stvaranje sposobnosti za izvršenje zadataka iz sve tri misije naše vojske - rekao je Dejanović.\nTakođe, ministar Vulin je obišao i vojni kompleks "Silos", gde je prisustvovao segmentima obuke lica iz rezervnog sastava i prikazu rada ekipe TRZ "Čačak" na opravci tenkova.


Crowdfunding za kulturu: Uspešna kampanja koja će pomoći da se renovira najstariji bioskop u Peći | Giving Balkans\nBioskop Jusuf Gervala (Jusuf Gërvalla) izgrađen je 1955. godine a sve do 1998. bio je glavno mesto različitih kulturnih dešavanja u Peći, kao što su projekcije filmova, premijere, diskusije, koncerti, pozorište, i uopšte važno mesto okupljanja svih građana. Nakon rata, uz podršku donacija organizacije iz Italije, bioskop je rekonstruisan 2001.\nU skorije vreme, u njemu je takođe počeo da se održava Međunarodni festival animacije, koji organizuje Anibar. Od 2015. kancelarije članova ove organizacije takođe su premeštene u bioskop.\nUbrzo nakon što su prostorije ustupljene Anibaru, Agencija za privatizaciju na Kosovu (KPA) stavila je zgradu i zemljište u proces likvidacije. Kako se ovaj proces najčešće završava sa privatizacijom zgrade, a potom i njenim rušenjem, Anibar je pokrenuo inicijativu kako bi se ovaj proces zaustavio i radi toga prikupio podršku 70 neprofitnih organizacija sa Kosova i potpise više od 6.000 ljudi iz Peći. Rezultat ove inicijative bio je da je proces privatizacije zamrznut odlukom suda.\nProšle godine, Anibar je pokrenuo i crowdfunding kampanju kako bi se finansiralo renoviranje bioskopa, da bi on još jednom postao potpuno funkcionalan prostor za održavanje različitih kulturnih događaja. Prikupljanje sredstava zaključeno je 29. decembra prošle godine a novac će biti iskorišćen da se poprave zidovi, podovi, fasada, svetla kao i da se zamene delovi zastarelog nameštaja i opreme.\nŠto se tiče platforme Kosova Ideas, 2018. je bila veoma uspešna godina, sa 12 kampanja koje su sprovedene putem ove platforme. Jedna od njih, inicijativa organizacije Moja kuća (Shtepia ime) takođe je završena krajem decembra, a putem nje je prikupljeno 7.040 EUR, odnosno 73% od zadatog cilja.\nKosova Ideas takođe je organizovala događaj u Cirihu 14. novembra, na kome je platforma predstavljena i promovisana članovima kosovske dijaspore u Švajcarskoj.


Majka kupil djeci konder jaja, kad je stigla kući čekalo je veliko iznenađenje (FOTO) – Udarni.NET\nHome Vijesti Majka kupil djeci konder jaja, kad je stigla kući čekalo je veliko iznenađenje (FOTO)\nMajka kupil djeci konder jaja, kad je stigla kući čekalo je veliko iznenađenje (FOTO)\n5. Februara 2018. , udarni, Comment closed\nHristina je u jednom marketu kupila djeci kinder jaje, ali nije očekivala da će dovesti njihovo zdravlje u pitanju!\nNaime, čim je došla vidjela je da nešto nije u redu, a onda je otkrila da je rok upotrebe koji je istekao prelijpljen…\n“Dragi prijatelji, došli smo i do toga da se prelepljuje istekli rok trajanja na kinder jajima. Neka vam je alal tih 2-3 evra koje uštedite na račun nekog deteta”. napisala je ona uz fotografiju na Tviteru.\nDa napomenemo, nedavnim istraživanjem lista “Kurira” otkrivene su brojne prevare trgovaca, pa tako u jednoj prodavnici rok trajanja piletine određuju prema datumu mjerenja, a ne prema datumu proizvodnje!\nPredsjednik Pokreta za zaštitu potrošača Petar Bogosavljević tada je za “Kurir” izjavio da je u ovakvim slučajevima riječ ne samo o pravima potrošača već i o “ljudskim, elementarnim pravima”.\n“Ranije je varanje prodavaca na roku trajanja nekog proizvoda bila masovna pojava, ali u poslednjih nekoliko meseci je stanje bolje. Unapređena je i tehnologija, pa je teže sakriti i prelepljivati nalepnice u hermetički zatvorenim ili upakovanim proizvodima. Dešava se da građani nekad i ne obrate pažnju na rok trajanja jer smatraju da je, ako je na polici – još uvek za upotrebu. Nažalost, ima i nepoštenih trgovaca, koji na štetu potrošača drže robu na zalihama, onda je prodaju i kad joj istekne rok trajanja, i to po istoj ceni kao da je sve u redu”, govori Bogosavljević.\nDoktori upozoravaju da je posebno opasno ako u organizam unesete mlijeko, meso, sireve, ribu ili jaja sa isteklim rokom trajanja jer onda može doći do ozbiljnijeg trovanja organizma.\nProdukcija takmičarima saopštila šokantnu vijest:…\nBacamo je, ne znamo koliko vrijedi: Ljuska od jaja…


Borku Stefanoviću razbijena glava tokom tribine u Kruševcu (FOTO +VIDEO) - Infobrif\nBorku Stefanoviću razbijena glava tokom tribine u Kruševcu (FOTO +VIDEO)\nObjavljeno 23.11.2018. u 18:56\nKRUŠEVAC – Borko Stefanović i Boban Jovanović iz Levice Srbije povređeni su večeras u napadu maskiranih ljudi prilikom održavanja tribine Saveza za Srbiju u Kruševcu. Oni su zbrinuti u kruševačkoj bolnici, javlja list Danas.\nNa fotografijama objavljenim na Tviter nalogu Levice Serbije vidi se da je Borku Stefanoviću razbijena glava u predelu potiljka, i navodi se da je odveden u bolnicu na ušivanje.\nBorko StefanovićFizički napad\nEP, U21 – Pirlo izvlačio kuglice, evo gde je smestio Srbiju! (FOTO)\nStefanović: Ugovor sa Rauchom – finansiranje stranaca, propagandnog filma i…


"Dajte mi mleko, kafu i 2.000 dinara": Od sada možete podići novac i u prodavnicama\n„Dajte mi mleko, kafu i 2.000 dinara“: Od sada možete podići novac i u prodavnicama\nI. Đ. 29. septembra 2017. 12:44\nGrađani Srbije će u narednom periodu moći da, tokom kupovine robe i usluga u objektima koji se bave trgovinskom delatnošću uz plaćanje platnom karticom, istovremeno podignu i gotov novac kod prodavca na POS terminalu na samom prodajnom mestu.\nU zajedničkom saopštenju Narodne banke Srbije i Ministarstva finansija se navodi da je ova usluga u svetu poznata kao „cash back“, a može biti omogućena u svim objektima koji se bave trgovinskom delatnošću i imaju POS terminale – prodavnice, kiosci, supermarketi, megamarketi.\n„Uvereni smo da će stvaranje uslova za pružanje navedene usluge doprineti većoj upotrebi platnih kartica i drugih savremenih oblika plaćanja, uz smanjenje obima sive ekonomije i podsticanje učešća građana u korišćenju finansijskih usluga, što su pretpostavke stabilnog i održivog privrednog rasta“, navodi se u saopštenju.\nIz ugla trgovaca, ova opcija podrazumeva da se gotovina u blagajni, isplatom potrošaču, pretvara u depozitni novac na računu trgovca (koji se prenosi sa računa potrošača na račun trgovca), čime trgovac ispunjava deo obaveze uplate pazara na tekući račun propisane Zakonom o obavljnju plaćanja pravnih lica, preduzetnika i fizičkih lica koja ne obavljaju delatnost.\nUslov za pružanje „cash back“ usluge je da je isplata gotovine povezana sa transakcijom kojom se plaćaju roba i usluga, a odluka o omogućavanju te usluge potrošačima i trgovcima je na kartičnim sistemima, izdavaocima i prihvatiocima platnih kartica.


DRUGA LIGA FBiH Centar: Novi trijumf Azota\nFUDBALSKE VIJESTIDRUGA LIGA FBiH Centar: Novi trijumf Azota\nDRUGA LIGA FBiH Centar – Proteklog vikenda igrani su mečevi 13. kola u nogometnom prvenstvu druge lige FBiH – centar, a koji su donijeli nekoliko zanimljivih mečeva.\nJedan od tih susreta bio je komšijski derbi odigran u Vitkovićima, a gdje je domaći Azot ugostio ekipu Kolina iz Ustikoline. U oba rivala raspoloženje u ekipi je bilo na visokom nivou, i jedni i drugi silno su željeli trijumf i nova tri boda, sa kojima bi mirno ušli u sami finiš jesenjeg dijela prvenstva.\nU ekipi domaćina, popularnom „Hoffenheimu“ sa Drine, bili su osokoljeni nizom sjajnih igara iz posljednjih šest kola, a gdje su zabilježili 4 pobjede i dva remija,i priželjkivali su da taj niz odličnih rezultata nastavi. S druge strane i gosti iz Ustikoline imali su svoju računicu i planove i oni su najavljivali i priželjkivali nove bodove.\nDRUGA LIGA FBiH Centar – Po prelijepom vremenu i na dobrom travnjaku odigran je ovaj meč, za čiji krajnji ishod su bili veoma zainteresovani brojni ljubitelji nogometa iz Vitkovića, Ustikoline, Goražda, Foče, Ustiprače. Bio je ovo pravi prvenstveni meč,utakmica puna tempa, borbenosti, požrtvovanja sa obje strane i može se konstatovati da je derbi ispunio očekivanja.\nBilo je dobrih akcija,šuteva, sjajnih odbrana vratara oba rivala, viđena\nsu dva zgoditka, a pobjeda je na kraju pripala Azotu koji je slavio rezultatom 2:0.\nDRUGA LIGA FBiH Centar – Kraj meča igrači Azota dočekuju razdragani, veseli, svi su sa svojim trenerima u zagrljaju i slave važan trijumf, nova tri boda sa kojima sada na svom kontu imaju 17 bodova. Svoje viđenje ove dobre utakmice iznio nam je iskusni Azotov džoker Almin Isaković, koji je rekao sljedeće:\n“Naravno da smo svi prezadovoljni i sretni zbog nove pobjede i nova tri boda na našem kontu. Znali smo da nas čeka jako kvalitetan rival i zato smo u meč ušli maksimalno spremni i motivisani da pružimo dobru igru i da je krunišemo pobjedom. Derbi kao derbi opravdao je očekivanja, meč sa puno tempa sa obje strane,obostrano otvorena utakmica. Znali smo mane Koline i uspjeli smo u svojoj namjeri, postigli smo na vrijeme prvi pogodak, nakon mog udarca glavom lopta je pogodila stativu nakon čega Mašić loptu šalje u mrežu gostiju”, kazao je dodao:\n“Do kraja prvog poluvremena Kolina je pokušala da izjednači, ali Ajanović sjajno čuva svoj gol. Na početku drugog poluvremena gosti su preko Polovine zaprijetili, dobar šut, ali Ajanović opet bravurozno interveniše. Nakon toga utakmica ulazi u mirnu fazu,najviše se igra na sredini\nterena, gdje smo mi kontrolisali utakmicu.Pred kraj utakmice postižemo i drugi zgoditak, iz penala sam rutinski pogodio „storu“ golmana gostiju i donio veliko slavlje našim vjernim navijačima, popularnim NITROGENCIMA za zasluženu i veliku pobjedu.”\nKako su nastali crveni i žuti...\nOnline rulet: Sretnik osvojio skoro 80.000...


Stopama Šredera: Gabrijel osudio EU za suprotstavljanje „Severnom toku 2“ - 30.11.2017, Sputnik Srbija\nRusija je „izuzetno pouzdan snabdevač“ gasa, izjavio je nemački ministar spoljnih poslova Zigmar Gabrijel na rusko-nemačkom forumu o sirovinama u Sankt... 30.11.2017, Sputnik Srbija\nevropa, vesti, svet, zigmar gabrijel, gerhard šreder, evropska unija (eu)\n17:10 30.11.2017 (Osveženo: 13:47 11.10.2021)\nRusija je „izuzetno pouzdan snabdevač“ gasa, izjavio je nemački ministar spoljnih poslova Zigmar Gabrijel na rusko-nemačkom forumu o sirovinama u Sankt Peterburgu. On je kritikovao Evropsku komisiju koja sprečava realizaciju projekta „Severni tok 2“ i pozvao je da se obezbedi poštovanje zakonskih normi, saopštio je nemački „Bild“.\nTokom posete Rusiji ministar spoljnih poslova Nemačke Zigmar Gabrijel podržao je izgradnju gasovoda „Severni tok 2“ i na taj način se usprotivio EU, piše „Bild“.\nGabrijel je ocenio Rusiju kao „izuzetno pouzdanog snabdevača“ gasa i govorio je protiv promena pravila unutrašnjeg energetskog tržišta Evropske unije. Svima koji ulažu novac u velike energetske projekte potrebne su pravne garancije, naglasio je Gabrijel.\n„Da li je Gabrijel pošao stopama Šredera?“, pita se autor teksta. Na kraju krajeva, „Severni tok 2“ nije običan projekat, ističe list. Projektna kompanija „Nord strim 2“ je „ćerka-kompanija“ ruskog energetskog koncerna „Gasprom“ koji poseduje 100 odsto njenih akcija. Na mestu generalnog direktora „Nord strima 2“ nalazi se „bivši agent Štazija i Putinov poznanik“ Matijas Varnig. Zajedno sa bivšim nemačkim kancelarom Gerhardom Šrederom, on je u Upravnom odboru „Rosnjefta“, naglašava „Bild“.\nMnoge zemlje strahuju da će novi gasovod povećati uticaj Rusije u Evropi, a posebno baltičke države, Poljska i Ukrajina. Ali i neki nemački političari su protiv „Severnog toka 2“. Predstavnici koalicije CDU/CSU, kao i predstavnici Zelenih i FDP-a sumnjaju u potrebu za realizacijom tog projekta.\nOni se plaše da će izgradnja drugog gasovoda dovesti do nepovratnih političkih posledica.\n„Projekat gasovoda samo će povećati zavisnost od predsednika-autokrate Putina“, izjavio je zamenik lidera Zelenih Oliver Krišer. Lider SPD-a, Martin Šulc, takođe se distancirao od Šrederovih poslovnih ambicija, ističe nemački list.


Opšta bolnica “Đorđe Joanović” iz Zrenjanina obaveštava građane da će, usled naglog povećanja broja pacijenata zaraženih virusom korona i zbog povećane mogućnosti intrahospitalnog širenja zaraze, i dalje na snazi biti obustava rada ambulanti Specijalističke poliklinike.\nPočev od 30. novembra, obustava će biti na period od 14 dana.\nZa sve zakazane preglede, koji su obuhvaćeni periodom obustave, biće određeni naknadni termini. Svi pacijenti koji imaju prioritetne upute, odnosno sva hitna stanja, biće pregledana u Urgentnom centru. Dijagnostika, koja je hitna za malignitete i za ostala hitna stanja, biće sprovedena odmah.\nPROČITAJTE JOŠ: Alarmantno i u Žitištu: Gotovo 80 posto zaraženih čine cele porodice\nU međuvremenu, prošireni su smeštajni kapaciteti za pacijente pozitivne na koronavirus. Završeni su radovi na sanaciji i adaptaciji gasne infrastrukture za medicinski kiseonik i vazduh u zgradi Odeljenja psihijatrije, kapaciteta 80 bolesničkih postelja, koja je odmah stavljena u funkciju za smeštaj ovih pacijenata, pored postojećih smeštajnih kapaciteta u zgradi Službe pedijatrije i Infektivnog odeljenja.\nTagovikorona virus Opšta bolnica "Đorđe Joanović" smeštajni kapaciteti Specijalistička poliklinika


Odbornik SPS u Crnoj Travi stupio u štrajk gladju - JUGPRESS\nOdbornik SPS u Crnoj Travi stupio u štrajk gladju\nOdbornik u Skupštini opštine Crna Trava Svetislav Đikić stupio je danas u štrajk glađu zbog nezadovoljstva radom lokalne samouprave.\nOn je rekao novinarima da je iseljavanje stanovništva iz te opštine poprimilo alarmantne razmere i da lokalna samouprava i predsednik opštine Slavoljub Blagojević ne preduzimaju ništa da se taj proces zaustavi.\nCrna Trava je opustošena jer je sa nekadašnjih 6.000 spala na tek nešto više od 1.000 stanovnika. Smatram da je krajnje vreme da se u rešavanje tog problema uključi Vlada Srbije, zbog čega sam zatražio hitan dolazak predstavnika Ministarstva državne uprave i lokalne samouprave da utvrde za šta su potrošene velike pare koje su namenjene za podršku mladim ljudima koji se odluče da ostanu u ovoj opštini, rekao je Đikić.\nĐikić je rekao da je njegov zahtev dobio snažnu podršku i da je nekolicina građana najvila da će se priključiti njegovom protestu.\nZbog izuzetno visoke temperature jutros sam uputio zahtev predsedniku opštine Slavoljubu Blagojeviću da mi omogući da štrajk nastavim u prostorijama lokalne uprave, ali je moj zahtev odbijen, naveo je Đikić.\nOn je najavio da će nastaviti štrajk glađu sve dok predstavnici nadležnog ministarstva ne dođu u Crnu Travu i uvere se u istinitost njegovih navoda.\nSkupština opštine Crna Trava ima 17 odbornika od kojih je 15 iz Srpske napredne stranke, a dvojica iz Socijalističke partije Srbije.


Direktor NLB-a priča o čitavom procesu akvizicije Komercijalne banke | Kamatica\nPočetna > intervju > Direktor NLB-a priča o čitavom procesu akvizicije Komercijalne banke\nTekst objavljen: 26.02.2021 16:20\n„Sam proces akvizicije je inače izuzetno osetljiv i veoma je bitno da se sprovede uz punu disciplinu svih učesnika u projektu kako bi se donele prave odluke. Svaka greška može dovesti do nepotrebnih iznenađenja u kasnijim fazama transakcije. Mnoge faze u procesu su bile prilično izazovne, od same odluke Nadzornog odbora da se krene u proces davanja ponude, pa sve do samog preuzimanja"\n"Neke posebne faze koje bih izdvojio su na primer, proces procene poslovanja Komercijalne banke (due dilligence) koji je bio posebno zahtevan. To je praktično bio projekat sam za sebe gde je u jednom trenutku više od 180 kolega iz NLB-a i eksternih konsultanata radilo na analizi.“\nCOVID-19 kriza ozbiljno produžila sve rokove koje smo planirali u procesu preuzimanja Komercijalne banke. Po nekom prvom planu, ideja je bila da dobijemo sva neophodna odobrenja i zatvorimo transakciju početkom trećeg kvartala prošle godine. Naravno, kako je kriza došla i kako su krenula prva zatvaranja, definitivno je veliki deo tržišta bio zatečen takvim stanjem. Mi smo konkretno morali da uradimo reviziju naših planova, što je zahtevalo dodatno vreme, tako da smo umesto jula došli do decembra prošle godine. Na sve to moram da dodam da je način rada, gde smo svi radili udaljeno, dodatno otežao sve pripreme za preuzimanje, timovi koji su bili uključeni, kako na strani Komercijalne banke, tako i na strani NLB Group su toliko profesionalno i disciplinovano prišli pripremi samog preuzimanja da je na kraju sam proces završen skoro bez ijednog problema ili kašnjenja. Da mi je neko rekao pre svega ovoga, da ovako jedan zahtevan posao može da se odradi skoro „od kuće“, ne bih mu verovao. Nažalost, neke planirane aktivnosti kao proslava preuzimanja, morale su da budu odložene, ali planiramo to da nadoknadimo kada se situacija normalizuje.Na kraju, ovaj način udaljenog i digitalnog poslovanja je postao novi standard koji otvara nove mogućnost za saradnju zaposlenih i fleksibilnost, jer je očigledno da možemo kvalitetno da završimo posao i ako ne sedimo fizički zajedno.\nOva transakcija je važna tačka u okviru transformacije NLB Group, s obzirom da su to težnje, koji su sledeći strateški koraci?\nŠta je glavna prednost Komercijalne banke, a šta bi moralo dalje da se razvija?\nKomercijalna banka je definitivno jedan od najjačih bankarskih brendova na lokalnom tržištu. Ima najdužu tradiciju i uživa veliko poverenje kod najvećeg dela lokalne populacije, sa više od osamsto hiljada aktivnih klijenata. To je stvarno veliki potencijal i naša ambicija je da još više ojačamo poziciju Komercijalne banke kao lidera na tržištu fizičkih lica.\nKao što ste već pomenuli, NLB i KB u svim zemljama u kojima su obe banke prisutne, nastaviće da rade kao zasebne banke sve do konačnog pravnog spajanja. Proces spajanja banaka je jako kompleksan i zahtevan, a posebno je kompleksno koordinirati taj projekat paralelno u tri zemlje. Jedna od glavnih pretpostavki je da proces integracije ne sme da ima velikog uticaja na normalno poslovanje sa klijentima i regulatorom, kako bi se obezbedila nesmetana tranzicija. Mi smo naravno definisali neke ključne strateške smernice: KB i NLB će nastaviti da rade punom snagom kao odvojene banke sve do pravnog spajanja. Mi želimo da sačuvamo sve najbolje talente iz svih banaka na ovim tržištima i zbog toga ćemo organizovati transparentan proces nominacija i procene najboljih kandidata za buduće pozicije. Glavna vrednost organizacije dolazi od ljudi koji u njoj rade i definitivno želimo da najbolji nađu svoje mesto. Naš cilj je i da izgradimo modernu, digitalizovanu i efikasnu banku sa značajno unapređenim kvalitetom usluge. Sve to podrazumeva ozbiljnu transformaciju procesa i načina rada koja će trajati u narednih nekoliko godina.\nDa li će se u tom periodu obavljati usklađivanje kataloga proizvoda i usluga banke i svih ostalih procesa?\nNaravno da planiramo usklađivanje portfolija proizvoda obe banke. Komercijalna banka u Srbiji je daleko veći sistem i planiramo da proizvodi Komercijalne banke budu baza za početak integracije, sa određenim korekcijama tamo gde NLB banka ima prepoznatljiviji proizvod i uslugu na tržištu. Klijenti će u svakom slučaju nastaviti neometano da koriste sve naše usluge, a svi depoziti, krediti i računi ostaju aktivni pod istim uslovima u početnom periodu. Naravno, kao što sam već rekao na početku, mi vidimo značajan potencijal u unapređenju ponude proizvoda i usluga Komercijalne banke. Tu ćemo se oslanjati na stručnost i iskustvo NLB-a, kao i sinergiju sa poslovanjem cele NLB Group u regionu, tako da će na kraju usluge buduće banke biti znatno unapređene i na višem nivou kvaliteta. U predstojećim nedeljama, na raspolaganju klijentima obe banke, kao i svima koji žele da postanu deo naše porodice, biće obiman paket dobrodošlice, uključujući i besplatnu upotrebu zajedničkih bankomata u celoj NLB Group u regionu. Razvoj poslovanja sa stanovništvom definitivno ostaje naša strateška ambicija. Pored toga, nastavićemo da jačamo odnose s našim klijentima pravnim licima gde najveći potencijal za rast vidimo u segmentu srednjih preduzeća.\nOčekuje se da će proces integracije banaka u Srbiji, Crnoj Gori i Republici Srpskoj trajati nešto više od godinu dana, različit plan je predviđen u različitim zemljama, ali Srbija je naravno najzahtevnija. Naš cilj je u svakom slučaju da završimo spajanje u prvoj polovini naredne godine. Što se tiče Crne Gore i Republike Srpske računamo da taj proces može biti još i brži. Planiramo da u isto vreme radimo i pravno spajanje i operativnu/tehničku integraciju. Pored tehničke integracije, integracija zaposlenih predstavlja najveći prioritet, jer na kraju ona utiče na promenu kulture u samoj organizaciji. Planirali smo precizan plan integracije za zaposlene, koji će uključivati profesionalno organizovan proces izbora rukovodilaca, kao što sam pomenuo, sa ciljem da obezbedimo najbolje talente za buduću banku. To je jedan od prvih zadataka u procesu integracije. Pored rukovodilaca, planiramo i sveobuhvatnu evaluaciju svih zaposlenih. U skladu sa našim ciljem da izgadimo modernu i digitalizovanu banku, to naravno za sobom povlači i određenu optimizaciju procesa u banci (u skladu sa trenutnim tendencijama u bankarskoj industriji). Naglašavamo da će proces integracije i optimizacije biti u potpunosti fer i transparentan i da će biti otvoren za komunikaciju sa svim zanteresovanim stranama u skorijem periodu.Takođe, planiramo da uskladimo pristup ka klijentima koji će tokom procesa integracije biti slobodni da biraju usluge obe banke, uz određene pažljivo usklađene pogodnosti. Izbor usluga klijenti će moći da naprave u svom najboljem interesu. Na primer, to može da bude otvaranje računa bez dodatnih mesečnih naknada za održavanje u drugoj banci, o čemu će biti pravovremeno obaveštni od strane svojih bankara.\nImajući u vidu da NLB Group čije je središte u Sloveniji posluje po pravilima EU, kako i na koji način je zamišljeno prilagođavanje poslovanja po EU regulativi u Srbiji?\nTaj deo transformacije i usklađivanja je uveliko u toku i moram da priznam da su timovi kako lokalni, tako i iz Ljubljane pokazali jako visok nivo profesionalizma i agilnosti. Trenutno usklađujemo izveštavanje, politike i procedure sistema internih kontrola, intenzivno pripremamo izmene svih internih akata i pripremamo izmene u ključnim procesima (npr. kreditni proces). To je definitivno glavni prioritet sada na početku i biće završen u narednih nekoliko meseci.\nŠta će biti strateški fokus NLB Group u narednim godinama?\nSrbija je dugo bila strateški važno tržište za NLB Group u kontekstu ambicije da postanemo vodeća međunarodna banka sa sedištem u ovom delu Evrope. Dok u svim državama u kojima Grupa posluje NLB zauzima jedno od vodeća tri mesta na tržištu, u Srbiji (koja je po broju stanovnika i najveće tržište) do danas nije poslovala na tom nivou. Ovom transakcijom NLB postaje treća najveća bankarska institucija u Srbiji i sa kupovinom Komercijalne banke uvećala je tržišni udeo NLB sa oko 2% ukupne aktive na više od 12% (podaci septembar 2020). Tako da sada, za NLB Group, Srbija postaje najveće i najvažnije tržište pored slovenačkog gde već postojećoj NLB banci u Srbiji dodajemo više od osamsto hiljada novih aktivnih klijenata i najveću poslovnu mrežu u zemlji sa preko 200 ekspozitura.Posvećeni smo tome da postanemo vodeća banka sa fokusom na segment stanovništva na srpskom tržištu do 2025. godine. NLB je uvek bila i društveno odgovorna institucija, tako da ćemo nastaviti da podržavamo širu zajednicu i cilj nam je da doprinesemo boljem kvalitetu života u regionu kroz odgovoran i održiv pristup poslovanju, gde jako ozbiljno prihvatamo svoju ulogu koju imamo u društvu kao sistemska institucija.\nigor macura nlb banka Komercijalna banka preuzimanje komercijalne banke kombanka prodaja kombanke


Slobodari: Beograd hitno da pozdravi i podrži novu vlast u Crnoj Gori - Politika - Dnevni list Danas\nPočetna » Politika » Slobodari: Beograd hitno da pozdravi i podrži novu vlast u Crnoj Gori\n1Piše: Beta 24. septembra 2020. 10.14\nFoto: Narodni slobodarski pokret\n„Iako je zvanično formirana nova vladajuća većina u Crnoj Gori, koja je posle 30 godina sa vlasti sklonila Mila Đukanovića, iz Beograda još nema zvanične čestitke niti ponude za saradnju novim vlastima. Skandalozno je da je u svim ranijim izborima Aleksandar Vučić već u toku izborne večeri čestitao Đukanoviću i njegovom DPS-u uz poruke poziva na saradnju a da sada takvih poruka nema“, navodi se.\n„Sve ovo samo potvrduje reči mandatara za sastav nove Vlade Crne Gore Zdravka Krivokapića o tome kako su Đukanović i Vučić u bliskim političkim i poslovnim odnosima i da jedan drugom čuvaju leđa“, dodaje se.\nAleksandar Vučić, Crna Gora, Milo Đukanović, narodni slobodarski pokretBeograd\nJasna Milojevic kaže:\n24. septembra 2020. u 10.57\nNajjaca karika u narko kartelu je napukla (Milo) ali,jos nije otkacena. Tek nakon predsednickih izbora u CG i definitivnog poraza Mila Djukanovica moze se govoriti o njegovom porazu. Do tada,pohapsiti Milove bliske kriminalce i izvrsiti pritisak na Mila da podnese ostavku. Medju tim uhapsenima,naci ce se svedoci saradnici koji direktno povezuju njih. Cim krenu smene u CG policiji i sluzbama,ocekujt ovaj scenario.


Neujednačena primena odredaba Zakona o okupljanju građana\nKomitet pravnika za ljudska prava – YUCOM upozorava na neujednačenu primenu odredaba Zakona o okupljanju gradjana. Naime, protiv pristalice Liberalno-demokratske partije, profesora Pešića, pokrenut je prekršajni postupak zbog toga što je 27. februara 2013. godine, delio letke ispred Narodnog pozorišta u Nišu, zajedno sa svojim istomišljenicima, kako bi upozorili da je novac za predstavu "Konstantin" trošen netransparentno.\nPodsetimo da je u decembru 2012. ispred Narodne skupštine organizovan protest studenata povodom oslobođenja hrvatskih generala Gotovine i Markača, na kome se okupljenima obratio i ministar pravde Nikola Selaković. Tada je prijava kojom je policija obaveštena o skupu sadržala više nedostataka, od kojih je svaki dovoljan da se prijava smatra neurednom, odnosno skup neprijavljenim. Ipak, prekršajni postupak protiv organizatora skupa nije pokrenut.\nYUCOM je tokom 2012. godine pratio 28 skupova u Beogradu, odnosno 29 skupova širom Srbije, kako bi stekao uvid u ostvarivanje slobode okupljanja. Detaljnom analizom svakog okupljanja utvrđeno je da MUP neujednačeno primenjuje Zakon, te da pomenuti slučajevi nisu izuzetak.


ZHMP Kragujevac - Glas Šumadije\nNaslovna > Posts Tagged ZHMP Kragujevac\nHitna pomoć: U prethodna 24 časa obavljeno 63 terena\n27/01/2022 27/01/2022 238Ostavi komentar na Hitna pomoć: U prethodna 24 časa obavljeno 63 terena\nU ambulanti je obavljeno ukupno 45 pregleda odraslih osoba i 25 pregleda na pedijatriji. Intervencija na javnom mestu bilo je ukupno 6. Tokom dana najčešće su se javljali oboleli od Covida 19, pacijenti sa visokim krvnim pritiskom i asmatičari, a tokom noći pacijenti oboleli od Covid-19, pacijenti sa visokim krvnim pritiskom i oboleli od karcinoma.\n26/01/2022 26/01/2022 242Ostavi komentar na Hitna pomoć: U prethodna 24 časa obavljeno 53 terena, jedna saobraćajna nesreća\n20/01/2022 314Ostavi komentar na Hitna pomoć: Povređena jedna osoba u saobraćajnoj nesreći\n19/01/2022 19/01/2022 203Ostavi komentar na Hitna pomoć: U prethodna 24 časa obavljeno 45 terena\nU ambulanti je obavljeno ukupno 54 pregleda odraslih osoba i 11 pregleda na pedijatriji. Intervencija na javnom mestu bilo je ukupno 6. Tokom dana najčešće su se javljali pacijenti oboleli od Covid-19, zatim sa sumnjama na Covid 19 i pacijenti sa visokim krvnim pritiskom, a tokom noći pacijenti oboleli od Covid-19, pacijenti sa visokim krvnim pritiskom […]\n18/01/2022 207Ostavi komentar na Hitna pomoć: U prethodna 24 časa obavljeno 52 terena\nU ambulanti je obavljeno ukupno 58 pregleda odraslih osoba i 16 pregleda na pedijatriji. Intervencija na javnom mestu bilo je ukupno 3. Tokom dana najčešće su se javljali pacijenti oboleli od Covid-19, pacijenti sa visokim krvnim pritiskom i asmatičari, a tokom noći pacijenti oboleli od Covid-19 i pacijenti sa visokim krvnim pritiskom.\nHitna pomoć: U prethodna 24 časa obavljeno 47 terena\n12/01/2022 12/01/2022 232Ostavi komentar na Hitna pomoć: U prethodna 24 časa obavljeno 47 terena\nU ambulanti je obavljeno ukupno 43 pregleda odraslih osoba i 13 pregleda na pedijatriji. Intervencija na javnom mestu bilo je ukupno 12. Tokom dana najčešće su se javljali pacijenti sa sumnjom na virus Covid-19 koji su u pogoršanju, pacijenti sa febrilnim stanjima, kolapsom i hroničnim bolestima donjih disajnih puteva, a tokom noći pacijenti oboleli od malignih bolesti.\nHitna pomoć: U prethodna 24 sata obavljeno 26 terena\n11/01/2022 11/01/2022 233Ostavi komentar na Hitna pomoć: U prethodna 24 sata obavljeno 26 terena\nU ambulanti je obavljeno ukupno 43 pregleda odraslih osoba i 16 pregleda na pedijatriji. Intervencija na javnom mestu bilo je ukupno 7. Tokom dana najčešće su se javljali pacijenti sa sumnjom na virus Covid-19 koji su u pogoršanju, pacijenti sa poremećajem srčanog ritma i hroničnim bolestima donjih disajnih puteva, a tokom noći pacijenti sa potvrđenim Covid-19 koji […]\nHitna pomoć: U prethodna 24 časa ekipe ZHMP Kragujevac obavile su 54 terena\n05/01/2022 280Ostavi komentar na Hitna pomoć: U prethodna 24 časa ekipe ZHMP Kragujevac obavile su 54 terena\nU ambulanti je obavljeno ukupno 69 pregleda odraslih osoba i 31 pregled na pedijatriji. Intervencija na javnom mestu bilo je ukupno 8. Tokom dana najčešće su se javljali pacijenti sa bolovima u stomaku, pacijenti sa različitim povredama i hroničnim bolestima donji disajnih puteva, a tokom noći pacijenti povišenim krvnim pritiskom astmatičari i oboleli od malignih […]\nHitna pomoć: U prethodna 24 sata ekipe ZHMP Kragujevac obavile su 52 terena\n04/01/2022 04/01/2022 254Ostavi komentar na Hitna pomoć: U prethodna 24 sata ekipe ZHMP Kragujevac obavile su 52 terena\nU ambulanti je obavljeno ukupno 83 pregleda odraslih osoba i 40 pregleda na pedijatriji. Intervencija na javnom mestu bilo je ukupno 4. Tokom dana najčešće su se javljali pacijenti sa srčanim tegobama, astmatičari i pacijenti sa šećernom bolesti, a tokom noći pacijenti sa hroničnom bolesti donjih disajnih puteva, pacijenti u alkoholisanom stanju, oboleli od kancera i različite povrede.\nHitna pomoć: U prethodna 24 sata ekipe ZHMP Kragujevac obavile su 44 terena\n30/12/2021 30/12/2021 284Ostavi komentar na Hitna pomoć: U prethodna 24 sata ekipe ZHMP Kragujevac obavile su 44 terena\nU ambulanti je obavljeno ukupno 54 pregleda odraslih osoba i 22 pregleda na pedijatriji. Intervencija na javnom mestu bilo je ukupno 8. Tokom dana najčešće su se javljali pacijenti sa srčanim tegobama, astmatičari, pacijenti sa Covid 19 koji su u pogoršanju kao i pacijenti sa malignim bolestima, a tokom noći pacijenti sa povišenim krvnim pritiskom i hroničnom bolesti […]


Bregu: Vreme je za jasan stav EU o pristupanju Zapadnog Balkana\n► Bregu: Vreme je za jasan stav EU o pristupanju Zapadnog Balkana\nFoto: Beta / Armand Habazaj\nGeneralna sekretarka Saveta za regionalnu saradnju (RCC) Majlinda Bregu rekla je danas da Evropska unija treba da ispoštuje svoj ugovor i izađe sa jasnim stavom o procesu pristupanja Zapadnog Balkana.\n"S druge strane, mi u regionu treba da zasučemo rukave i krenemo sa realizacijom programa reformi, uprkos ogorčenosti i razočarenju koji su prisutni u regionu", rekla je Bregu u uvodnom delu međunarodne konferencije na visokom nivou o budućnosti Balkana pod nazivom "Za ples je potrebno dvoje: Zapadni Balkan između nade i stvarnosti", navodi se u saopštenju RCC.\nOna je dodala da je ovo "možda i najveća kriza u političkim stavovima Evropske unije i Zapadnog Balkana od 1999".\n"Nadam se da odluka, ne samo o neotvaranju pregovora sa Albanijom i Severnom Makedonijom, već i odluka koja utiče na ukupnu perspektivu pristupanja i proces članstva drugih zemalja, neće negativno uticati i razočarati pre svega javne uprave koje treba da budu motivisane da nastave sa reformama", dodala je.\nOna je rekla da region ne može da očekuje da Hrvatska, koja će naredna predsedavati, Francuska i Nemačka mogu sami da promene situaciju.\nGeneralna sekretarka Bregu naglasila je i važnost mladih i međusobnu povezanost njihove i evropske perspektive regiona, jer čak 61 odsto mladih ljudi iz regiona podržava integraciju u EU.\n"Istovremeno isti taj procenat njih spreman je da ode ako ne vide jasne, bolje standarde u svojoj zemlji. To je razlog i zbog koga naporno radimo na priznavanju diploma i stručnih kvalifikacija na osnovu odgovarajućeg evropskog modela", rekla je Bregu.\nTime se mladim ljudima daje prilika da odu u drugu zemlju u regionu i tamo pronađu posao, dodala je ona.\nOvogodišnja 20. međunarodna konferencija na visokom nivou bila je ključni trenutak za razmatranje budućnosti Balkana i novih ideja i pristupa u prisustvu preko 200 učesnika, uključujući evropske i nacionalne kreatore politika, državne službenike, predstavnike poslovnih i međunarodnih organizacija, kao i vodeće akadmike i novinare, navodi se u saopštenju.\nmarijana bergu /


Svetosavska akademija u organizaciji OŠ "Sveti Sava" iz Velikih Crljena | GEM info\nSvetosavska akademija u organizaciji OŠ “Sveti Sava” iz Velikih Crljena\n25. januara 2020. 27. januara 2020. Marija Dragutinović 0 Comments svetosavska akademija, veliki crljeni\nSvetosavska akademija povodom školske slave Svetog Save održana je na sceni Centra za kulturu Lazarevac. Organizacija tradicionalne akademije ove godine pripala je Osnovnoj školi “Sveti Sava” iz Velikih Crljena.\nZajedno sa svojim nastavnicima, učenici ove škole pripremili su bogat program za sve goste, kojim su predstavili lik i delo prvog srpskog arhiepiskopa Svetog Save.\nČast da ove godine bude domaćin i organizator Svetosavske akademije pripala je učenicima i nastavnicima Osnovne škole “Sveti Sava” iz Velikih Crljena. Zanimljiv program sa svojim učenicima osmislili su nastavnici a najveći doprinos dala je nastavnica srpskog jezika i književnosti Dragana Ševo. U programu su učestvovali učenici od drugog do osmog razreda.\nDirektor škole Dragan Lukić kaže da je zadovoljan 2019. godinom kada je u pitanju uspeh učenika, a za 2020. najavljuje rekonstrukciju škole i izgradnju sportske sale.\nGostima se prigodnom besedom, o značaju srpskog prosvetitelja Svetog Save, obratio sveštenik iz Velikih Crljena Aleksandar Glišić.\nSveti Sava je bio srpski princ, monah, književnik i prvi arhiepiskop nezavisne Srpske pravoslavne crkve. Rođen je 1175. godine kao Rastko Nemanjić, najmlađi sin velikog župana Stefana Nemanje i Ane Nemanjić, kćerke carigradskog imperatora Romana. O njemu su napisane mnogobrojne pesme i narodne umotvorine, a dan njegove smrti, 27. januar, obeležava se kao praznik svih škola i mnogih pravoslavnih vernika.\nŠeruj post "Svetosavska akademija u organizaciji OŠ “Sveti Sava” iz Velikih Crljena"\n← “Malci” uspešni u pohodu na Povlen\nSvetosavski bal lazarevačkih prosvetara →


Saradnja sa Islamskom korporacijom za razvoj - SandzakHaber.Net , Sandžačke Internet Novine !\nNaslovna Vijesti Srbija Saradnja sa Islamskom korporacijom za razvoj\nOd Redakcija - 25. Maja 2013. 0 71 Podeli na Fejsbuku\ntweet BEOGRAD, 25. maja 2013. (Beta) – Potpredsednik Vlade Srbije i ministar spoljne i unutrašnje trgovine Rasim Ljajić sastao se u subotu u Beogradu sa predstavnicima Islamske korporacije za razvoj privatnog sektora, a tema razgovora bili su saradnja i mogućnost kreditiranja pojedinih projekata.\n“Ono što bi za nas moglo da bude interesantno je činjenica da oni daju veoma povoljne kredite za kompanije koje posluju, ili izvoze robu na tržište jedne od 56 zemalja članica Organizacije islamske saradnje”, kazao je Ljajić nakon štanka u Palati Srbija.\nLjajić je kao posebnu pogodnost istakao i mogućnost dobijanja bankarskih garancija za firme koje posluju u jednoj od zemalja članica te organizacije.\n“To bi moglo da bude veoma značajano za našu gradjevinsku operativu”, kazao je Ljajić.\nPrema rečima ministara, razgovaralo se i o organizovanju Beogradskog biznis foruma do kraja godine, uz učešće velikog broja kompanija iz zemalja Islamske korporacije, koje bi ulagale u srpsku privredu.\nIslamska korporacije za razvoj privatnog sektora je članica Islamske banke za razvoj iz Saudijske Arabije. Ministar Ljajić najavio je da je ovaj susret bio prvi u nizu sastanaka koji će se održati sa predstavnicima te organizacije.\nKLJUČNE REČIislamska bankaIslamska korporacija za razvoj privatnog sektoranovi pazarpotpredsednik vlade srbijerasim ljajicsandzak PODELI\ntweet Prethodni tekstKMF Novi Pazar: Za tri godine „preskočili“ tri rangaSledeći tekstRusi žele našu hranu Redakcija\tPOVEZANE OBJAVEVIŠE OD AUTORA


Za upravljanje otpadom milijardu evra!\nTrenutno ste na stranici: Početna MITECO vesti Za upravljanje otpadom milijardu evra!\nZa upravljanje otpadom u Beogradu predviđeno skoro milijardu evra. Planirano je da se uspostavi održivi sistem upravljanja otpadom na principu "sakupljanje – reciklaža – odlaganje".\nFoto: Shutter stock/MITECO\nOvo su bile centralne teme pete CEDEF konvencije koja je danas održana u Beogradu u sklopu godišnjeg CEDEF Programa za gradove i opštine Srbije - Lideri održivog razvoja. Kompanija Miteco Kneževac, koja se bavi upravljanjem industrijskim i opasnim otpadom, jedan je od ovogodišnjih partnera Konvencije, a u proteklim godinama, na teritoriji grada Beograda, pružila je usluge zbrinjavanja različitih vrsta otpada kao što su hemijski, farmaceutski otpad, otpadna ulja i maziva, PCB, istorijski otpad, i na taj način doprinela rešavanju brojnih ekoloških problema u prestonici.\n„Najznačajniji projekti koje smo do sada sproveli su projekat uklanjanja opasnog otpada iz JKP „Beogradski vodovod i kanalizacija" i čišćenje otpadnih hemikalija iz JKP „Beogradskе elektrane", kao i projekti zbrinjavanja istorijskog otpada iz Instituta za virusologiju,vakcine i serume „Torlak" i upravljanjа medicinskim otpadom iz Kliničkog centra Srbije", istakao je Nebojša Tomašević, ispred kompanije Miteco, i dodao da je na Konvenciji bilo reči o mogućoj integraciji kompanije Miteco u sistem upravljanja otpadom na teritoriji Beograda, posebno kada je u pitanju preuzimanje izdvojenog opasnog otpada sa budućih deponija, kao i posebnih tokova komunalnog i industrijskog otpada radi daljeg energetskog iskorišćenja.


"CarGo" NUDI TAKSISTIMA DA FORMIRAJU UDRUŽENJE Plata 150.000 dinara\nKompanija "CarGo" nudi svim taksistima sa taksi dozvolama podršku da formiraju novo udruženje, u kojima bi mesečno zarađivali 150.000 dinara, sva radna prava bi im bila poštovana, a ova kompanija bi im pružila pomoć oko isplate poreskih dugovanja i nabavke novih automobila, saopštio je danas direktor "CarGo tehnolodžis" Vuk Guberinić na konferenciji za štampu.\nUdruženje bi radilo na osnovu aplikacije, sva plaćanja bi se obavljala na najsavremeniji način, a svo knjigovodstvo bi bilo čisto detalji su ponude "CarGoa" a članovi bi članarinu plaćali 2.000 dinara mesečno plus PDV, bez skrivenih troškova, s tim što se prvih pola godine članarina ne bi plaćala.\nNa pitanje čime može da garantuje ovakve uslove, Guberinić je odgovorio da "CarGo" radi već četiri godine i garantuje na osnovu dovoljnog poznavanja tržišta Beograda "koje je u porastu, verovali ili ne - i na kome nema dovoljno ponuđača za usluge".\nOn je istakao da je "CarGo" i ovom prilikom spreman da investira da bi mu se vratilo i pozvao, kako kaže, "poštene taksiste" da razmotre ovu "fer ponudu" i da kontaktiraju "CarGo".\n"Cilj CarGoa je da bude deo rešenja i pomogne Beogradu i Srbiji", rekao je Guberinić i dodao da je ova firma već kontaktirala svoje partnere na temu nabavke nove zelene flote automobila koji bi mogli biti ponudjeni taksistima koji prihvate ponudu.\nKako je danas još jednom ponovljeno, CarGo nije klasična taksi usluga i nikada neće postati taksi.\nZA 5 DANA 500 EVRA Prve ponude za zimovanje već počele, a evo kad ćete aranžman platiti SKUPLJE\nGuberić je danas poručio taksistima da ne napadaju premijerku Anu Brnabić, ministre Aleksandra Antića i Branka Ružića, te da bi trebalo sami da razmisle dokle su ih doveli neki drugi ministri, koji, kako kaže, brinu samo o sopstvenim džepovima. "Ako na otvoreni poziv za razgovor, pruženu ruku, odgovaraju kamenom, odnosno najavom radikalizacije blokada, onda nemaju potrebu za rešenjem nego za stvaranjem još većeg haosa", prokomentarisao je on najavu radikalizacije taksi blokade Beograda iako je taksiste premijerka Brnabić pozvala na razgovore.\nOn je ocenio da "taksi mafija pored totalne blokade želi potpuno rasulo" i najavio da će "CarGo" nastaviti da podnosi prijave nadležnima od kojih očekuje postupanje protiv taksi kartela "koji ima političku podršku".\nCarGo traži ocenu USTAVNOSTI Zakona o prevozu putnika u drumskom saobraćaju


Šutanovac: Rezultati vlade Ane Brnabić su poražavajući | Novinska agencija Beta\nPOLITIKA | 07.10.2017 13:20\nŠutanovac: Rezultati vlade Ane Brnabić su poražavajući\nPredsednik Demokratske stranke (DS) Dragan Šutanovac ocenio je danas da je vlada premijerke Ana Brnabić ostvarila "poražavujuće" rezultate u prvih 100 dana rada.\nŠutanovac je na konferenciji za novinare povodom prvih 100 dana rada nove Vlade Srbije ocenio da zemlja "nastavlja sa propadanjem" i da "po svim statistikama zaostaje čak i za zemljama u regionu".\n"Rast BDP-a je 1,3 odsto što je znatno niže od projektovanog ali i od rasta koje imaju zemlje u regionu. Projektovani rasta BDP od 2,5 odsto neće se ostvariti, biće dobro ako do kraja godine ostvarimo rast od dva odsto što je izuzetno loše s obzirom da zemlje regiona imaju rast od preko tri pa čak i četiri odsto", naveo je Šutanovac.\nPo njegovim rečima, Srbija je od 2012. godine povećala zaduženje u odnosu na javni dug na nivo od devet milijardi evra a po osnovu pozajmljenog novca država ne ostvaruje "čak ni prihod" da vrati kamate.\n"Zato vlada kreće u novo zahvatanje u odnosu na gradjane pa je od 1. oktobra povećana cena struje što će imati domino efekat na ostale cene. Poražavajući je podatak da prosečan račun u Srbiji iznosi četiri evra što govori o nivou bede i nemaštine", kazao je lider DS.\nŠutanovac je ocenio i da se Vlada Srbije "propisno obrukala" na medjunarodnom planu, posebno vodeći kako je rekao, "diplomatske ratove sa Hrvatskom i Slovenijom".\n"Prvi put se desilo i da predsednica Vlade Srbije nakon davanja intervjua 'Blumbergu' mora da nosi ambasadoru Rusije transkript tog razgovora ne bi li opravdala svoje stavove, što dezavuiše državu i što je potpuno neprimereno bez obzira o kom ambasadoru i kojoj zemlji se radi", naveo je Šutanovac.\nOn je kazao i da se ne zna sa kojim planom su kosovski Srbi ušli u Vladu Kosova na čelu sa Ramušom Haradinajem.\n"Jedino imamo informaciju da će Srbi imati nekoliko ministara, državnih službenika ali ne znamo zbog čega smo ušli u tu vladu", kazao je predsednik DS.\nPo njegovim rečima, prvih 100 dana rada vlade obeležila su i brojne afere, prvenstveno sa stanom ministra odbrane Aleksandra Vulina, kao i kontinuirani pritisak na nezavisne medije u Srbiji koji je kulminirao gašenjem Vranjskih novina.\n"Premijerka Ana Brnabić se propisno obrukala u nekoliko navrata kada je rekla da vlada bira ministre, da vlada usvaja zakone, pokazala je da nije dorasla poslu koji obavlja", naveo je Šutanovac.\nUpitan da li bi Saša Janković osvojio toliki procenat glasova na predsedničkim izborima da nije imao podršku DS, Šutanovac je ocenio da "niko u Srbiji ne bi ostvario dobar rezultat da nema podršku DS" jer ta stranka kako je rekao, ima program i sistem vrednosti koji zastupa već 27 godina.\nŠutanovac je gradjanima čestitao Svetski dan dostojanstvenog rada, navodeći da Srbija nije zemlja u kojoj radnici ostvaruju svoja prava i u kojoj imaju uslove za dostojanstven rad.\n"Podjednako su ugroženi oni koji nemaju mogućnost da se zaposle kao i oni koji rade i žive od zarada koje nisu dostojantvene i primerene radniku 21. veka. Najviše nas muči rodna ravnopravnost, očekivali smo promene kada dobijemo premijerku, da će žene imati iste mogućnosti zapošljavanja kao muškarci, iste plate za isti posao a one i dalje moraju da odgovaraju da li planiraju proširenje porodice", dodao je Šutanovac.


Pre svega treba da shvatite da od one famozne "tople liste" nema vajde i ako se oslonite samo na nju NIKADA nećete uspeti u mrežnom marketingu. Za one koji su novi u ovom poslu topla lista je spisak svih ljudi koje poznajete počev od vaše porodice, rodbine, komšiluka... do kolega na poslu, prijatelja, pa čak i ljudi sa kojima povremeno dolazite u kontakt tipa prodavci u lokalnim radnjama, konobari u kafićima koje posećujete itd.\nPa dobro gde su i ko su ti ljudi sa kojima treba da razgovaram i ponudim im proizvod ili poslovnu mogućnost?\nPre nego što odgovorim na to pitanje da vidimo prvo sa koliko osoba treba uopšte da razgovaram da bih imao 100 ili više direktnih saradnika u svom timu. Svetska statistika kaže da su najbolji regruteri u stanju da "zatvore" i do 30% razgovora sa pozitivnim ishodom, odnosno da od 10 ljudi kojima ponude ovu poslovnu mogućnost, troje prihvate ponudu i uključe se u njihov tim.\nTo su Najbolji na svetu, da vidimo kakvi su rezultati prosečnog regrutera...to je 10% zaključenih razgovora. Koliko ljudi treba da vidi vašu prezentaciju da bi ste da ovim prosekom dobili 100 novih saradnika? Naravno, odgovor je 1000 ! A šta ako spadate u grupu koja nema ni osnovne veštine komunikacuje sa ljudima? Ako je vaš prosek samo 5%...? Ne očajavajte, sve što treba je da vašu ponudu vidi veći broj ljudi, u ovom primeru za 100 novih, vašu ponudu treba da vidi 2000 osoba.\nPa gde pobogu da nađem toliko ljudi...?!\nMoj odgovor je NEKA ONI NAĐU VAS ! Rešenje za ovu situaciju i uspeh u Mrežnom Marketingu leži u primeni Atrakcionog Marketinga odnosno marketinga PRIVLAČENJA.\nUkoliko vam se dopalo ono što ste čuli i naučili u ovom videu, slobono ga podelite sa vašim timom ili na vašoj omiljenoj društvenoj mreži.\nSjajni ste ,ja jako zelim da uspem u marketingu na nisam zadovoljna uspehom.Nemam dovovolno samopouzdana .Prijatelji mi okreću ledja iz razoga oto sam pogrešan pristup imala prema uključivanju .Pogreno su me učili moj sponzor .Znače mi puno vase predavanje .Srdačan pozdrav.RADA


Policija Crne Gore: Krivične prijave protiv Zdravka Krivokapića i pet sveštenika SPC - Sputnjik Srbija\n17:52 12 Maj 2021\nPolicija Crne Gore: Krivične prijave protiv Zdravka Krivokapića i pet sveštenika SPC\n14:02 24.08.2020 Preuzmite kraći link\nUprava policije Crne Gore saopštila je da su tokom jučerašnjeg dana zakonito i u skladu sa ovlašćenjima preduzeli niz aktivnosti iz svoje nadležnosti.\n"Registrovana su krivična dela izvršena kršenjem mera Ministarstva zdravlja o sprečavanju širenja korona virusa okupljanjima većeg broja građana, nepoštovanjem fizičke distance i nenošenjem zaštitnih maski. Organizatori okupljanja ugrožavali su zdravlje građana, narušavali javni red i mir i ugrožavali bezbedno odvijanje saobraćaja", navode iz policije Crne Gore.\nGrađani su, kako je saopšteno iz policije, vozilima i ikonografijom onemogućavali nesmetano odvijanje saobraćaja.\nPolicija je, poručuju, delovala preventivno i zakonito, te dodaju da će svi koji su pozivali na nedozvoljena okupljanja, organizovali ih i tako ugrožavali javno zdravlje biti krivično sankcionisani.\n"Građani su vozilima onemogućavali normalno odvijanje saobraćaja na više deonica, odbijajući da postupe po naređenjima pripadnika policije kada su vozilima blokirali saobraćaj na putnom pravcu Nikšić – Podgorica i Kolašin – Podgorica".\nPolicija je, kako dodaju, sprečila organizovane dolaske građana u Podgoricu iz više crnogorskih gradova.\nPrekršajno je sankcionisano 67 osoba dok su protiv 11 osoba podnete krivične prijave.\n"U toku su dalje mere i radnje na identifikovanju ostalih lica i utvrđivanju njihove prekršajne i krivične odgovornosti", kazali su iz policije.\nKrivične prijave su podnete protiv pet sveštenih lica Srpske pravoslavne crkve u Crnoj Gori. Iz policije su konstatovali da "i pored brojih upozorenja sveštena lica ponovo čine krivična dela i prekršaje i ne poštuju zakonom utvrđene propise."\nKrivična prijava je podneta i protiv lidera koalicije „Za budućnost Crne Gore“ Zdravka Krivokapića, "zbog postojanja osnovane sumnje da je izvršio krivično delo nepostupanje po zdravstvenim propisima za suzbijanje opasne zarazne bolesti."\n"Krivokapić je od Zlatice predvodio oko 1.200 građana kojom prilikom se nisu poštovale mere o suzbijanju korona virusa na koji način je ugrozio zdravlje većeg broja građana", saopšteno je iz policije.


Opštini Lopare će biti vraćena imovina komunalnog preduzeća – ASinfo Portal\nLOPARE – Skupština povjerilaca komunalnog preduzeća “Ekokom” iz Lopara donijela je odluku da opštini Lopare vrati u posjed objekte vodosnabdijevanja koji su greškom upisani kao osnivački kapital preduzeća, saznaje portal CAPITAL.\nJoš prije godinu dana, načelnik Lopara je u ime opštine kao povjerioca, podnio prijavu kojom je tražio da se izluči kompletna imovina koja se odnosi na vodosnabdijevanje.\nPrema njegovim navodima ta imovina data stečajnom dužniku na korištenje i upravljanje, gdje je kod osnivanja JKP „Ekokom“ greškom unesena kao osnivački kapital preduzeća, odnosno stvarna namjera je bila da se ta imovina dodijeli samo na korištenje komunalnom preduzeću, sada stečajnom dužniku.\nTakođe, pored te imovine, opština bi trebala preuzeti i osam zaposlenih radnika “Ekokoma” koji su bili angažovani na održavanju vodosnabdijevanja. To će biti poznato nakon dodatnih konsultacija koje je tražio punomoćnik opštine.\nNa izvještajnom ročištu Skupštine povjerilaca u Okružnom privrednom sudu u Bijeljini konstatovano je da stečajni postupak traje punih šest godina te da se ne nazire njegovo skoro okončanje.\nObjekti vodosnabdijevanja, koji su predstavljali najveći dio stečajne mase, nisu se mogli u međuvremenu unovčavati, a po tadašnjoj procjeni vrijedili su oko 206.000 KM, dok je pokretna imovina ovog preduzeća u međuvremenu unovčena.\nNa izvještajnom ročištu, stečajni upravnik Dušan Ristanović podsjetio je da ukupna potraživanja od kupaca, prema knjigovodstvenoj evidenciji sa 31. oktobrom ove godine, iznose 426.919 KM, odnosno da potraživanja od pravnih lica iznose 132.677 KM, dok potraživanja od fizičkih lica iznose 294.239 KM.\nOn je istakao da ima puno nenaplativih potraživanja zbog zastare ili zbog teške materijalne situacije dužnika.\n“Budžetski korisnici duguju 73.677 KM. Služba zajedničkih poslova opštine duguje 38.871 KM, Centar za socijalni rad 2.056 KM, Dječji vrtić 4.689 KM, Centar za kulturu i informisanje duguje 6.672 KM, Srednjoškolski centar 21.386 KM“, naveo je u svom izvještaju stečajni upravnik.\nStečajni upravnik je ovlašten i da nastavi aktivnosti oko naplate nenaplaćenih i nezastarjelih potraživanja i na provođenju djelimične diobe unovčene stečajne mase.


pink.rs | Mekalister: Važno da Srbija nastavi istim putem\nMekalister: Važno da Srbija nastavi istim putem\nIzvestilac Evropskog parlamenta za Srbiju Dejvid Mekalister poručio je danas da je važno da Srbija nastavi istim putem tokom 2016. godine dodajući da će Evropski parlament podržati Srbiju na otvaranju ostalih poglavlja.\nMekalister, koji se sastao sa članovima skupštinskog Odbora za evropske integracije, čestitao je na otvaranju poglavlja 32 i 35 što je ocenio kao uspeh i za Vladu i za Skupštinu Srbije.\nU saopštenju parlamenta se navodi da je Mekalister, govoreći o Nacrtu rezolucije o izveštaju o napretku Srbije za 2015. godinu, rekao da očekuje da će Rezolucija biti usvojena u istom opštem pozitivnom tonu i na plenarnom zasedanju Evropskog parlamenta u februaru.\nKada je reč o amandmanima na Nacrt rezolucije, Mekalister je istakao da je njegov posao da radi na što većem broju kompromisa i da će oni biti ostvarivi, ukazavši posebno na značaj sprovođenja ekonomskih reformi, ali i u drugim oblastima značajnim za poboljšanje života građana.\nMekalister je naročito pohvalio postupanje Srbije u aktuelnij migrantskoj krizi, kao i tokom pregovora sa Prištinom, ocenjujući da je taj dijalog doprineo otvaranju poglavlja 35.\nPredsednik Odbora za evropske integracije Aleksandar Senić zahvalio je Mekalisteru na veoma pozitivnim ocenama u Nacrtu rezolucije povodom izveštaja o napretku Srbije za 2015, a zahvalio je Evropskom parlamentu na podršci koju pruža Srbiji na putu ka članstvu u Evropskoj uniji.\nU saopštenju je navedeno da su Skupština Srbije i Odbor u potpunosti spremni za otpočinjanje pregovarnja po poglavljima.\nSenić je istakao i da je Odbor za evropske integracije, takođe, veoma angažovan na polju regionalne saradnje, članovi Odbora su tokom 2015. godine održali više bilateralnih sastanaka sa članovima odgovarajućih odbora parlamenata u regionu, a u planu za 2016. godinu je nastavak takve prakse.\nOno na čemu je potrebno dalje raditi su pitanja slobode medije, nadzorne uloge skupštine i finansiranja političkih aktivnosti, ocenio je Senić, primetivši da njegova politička organizacija nije zadovoljna stanjem u medijima, a da je njegov lični utisak da je stanje u medijima mnogo lošije nego predhodnih godina.\nKako je navedeno, Senić je dodao je da je u razgovoru sa šefom misije EU u Srbiji Majklom Davenportom pohvalio Izveštaj o napretku Srbije, upravo zato što se u njemu ove godine više govorilo o stanju u medijima i slobodi izražavanja.\nPoslanica DS Nataša Vučković izrazila je zadovoljstvo zbog otvaranja dva poglavlja pregovaračkog procesa, ocenjujući da je to rezultat demokratskih procesa koji se sprovode u poslednjih 15 godina.\nOna je istakla da je važno, pored ekonomskih reformi ne zaboraviti i demokrastke reforme i dodala da je potrebno obratiti pažnju na rad parlamenta posebno u delu koji se tiče donošenja zakona po hitnom postupku.\nPoslanik SDPS Ivan Bauer se interesovao kakve su procene Mekalistera o prirodi amandmana na Nacrt Rezolucije, kao i da li očekuje da će poglavlja 23 i 24 biti otvorena do marta 2016. godine, dok je poslanik SNS Vladimir Orlić istakao da će Srbija nastaviti da radi na ispunjavanju svojih obaveza kada je u pitanju proces evrointegracija.\nOrlić je kao predsednik Parlamentarnog odbora za stabilizaciju i pridruživanje upoznao Mekalistera sa procedurom donošenja zakona po hitnom postupku, navodeći da se rasprava o predlozima zakona po hitnoj proceduri ne razlikuju od redovne procedure, već je reč samo o vremenu koje prođe od trenutka kada jedan predlog stigne u parlament do stavljanja na dnevni red plenarne sednice.\nOn je ocenio da je mediji u Srbiji slobodno rade svoj posao, ističući da su naslovne strane mnogih novine više nego kritične u odnosu na vladu.\nPoslanik SNS Dragan Šormaz složio se sa Orlićem da su mediji u Srbiji slobodni i istakao da su evropske institucije pohvalile medijsku strategiju, kao i Zakon o medijima.\nPoslanica SVM Elvira Kovač je tokom razgovora ukazala na značaj postojanja plana rada skupštine, kao i na usvajanje zakona u redovnoj proceduri, dok je poslanica DS Gordana Čomić ocenila da je skupština zajednička odgovornost i vladajuće koalicije i opozicionih partija i ukazala na važnost sprovođenja njene nadzorne uloge.\nPoslanica naprednjaka Vesna Marković je izrazila zadovoljstvo zbog otvaranja prvih pregovaračkih poglavlja, posebno, kako je dodala, zbog činjenice da je Sporazum o stabilizaciji i pridruživanju potpisan još 2008. godine.\nVažno je da Srbija nastavi istim putem\nMekalister: Srbija napreduje na putu ka EU, ali važne su reforme\nMekalister u razgovor sa Brnabić pohvalio dosadašnji napredak Srbije (FOTO)\nMekalister: Pozdravljam dijalog o Kosovu\nMekalister: Nastaviti reforme, Brnabić: Srbija pouzdan partner\nMakalister: Srbija na putu ka EU, ali mora da radi brže


Đukanović i Vučić se složili da se ne slažu\nBy Newsroom / Објављено на: January 23, 2020\nPredsednik Crne Gore Milo Đukanović i predsednik Srbije Aleksandar Vučić zaključili su da su im stavovi, kada je u pitanju Zakon o slobodi veroispovesti, veoma udaljeni ali i da to ne znači da ne treba nastaviti razgovore o ovoj temi, kao i svim drugim temama koje su bitne za međusobne odnose.\nOvo je saopšteno iz kabineta predsednika Crne Gore nakon sinoć održanog susreta sa Vučićem u Izraelu, na —svečanoj večeri u čast Petog svjetskog foruma o Holokaustu „Sećanje na Holokaust-borba protiv antisemitizma“, koju je priredio izraelski predsednik Reuven Rivlin za oko četrdesetak svetskih lidera.\n“Glavna tema je, očekivano, bila nedavno usvajanje Zakona o slobodi veroispovesti u crnogorskom parlamentu, kojim se, kako je ponovio Đukanović, u duhu evropskih standarda u našem građanskom društvu reguliše ova materija, zamenjujući pravni akt od prije gotovo pola veka. Konstatovano je da su pozicije dvojice predsednika po ovom pitanju veoma udaljene, i da nema zajedničkog stava, što ne znači da —ne treba nastaviti razgovore i o ovoj temi, kao i o svim drugim koje su bitne za međusobne odnose,” saopšteno je iz Đukanovićevog kabineta.\nRazgovor je, dodaje se, bio veoma otvoren, civilizovan i konstruktivan, kako i dolikuje liderima bliskih država kao što su Srbija i Crna Gora, iako su na dnevnom redu bile teške teme .\n“Đukanović i Vučić su saglasni da treba učiniti dodatne napore obe strane da se spuste tenzije i ne dozvoli antagoniziranje među našim narodima i zemljama, koje između ostalog povezuju i zajednički evropski ciljevi. O tome je posebno bilo reči, u kontekstu obaveza iz pregovaračkog procesa sa EU i zajedničkog delovanja prema Briselu, kao i regionalnih inicijativa za bolje povezivanje, u interesu svih zemalja regiona i bržeg napretka u procesu evropskih integracija,” kaže se u saopštenju.\nĐukanović je, kako se dodaje, na večeri imao i kraće susrete sa nizom drugih visokih zvaničnika.\n“Pored domaćina predsednika Rivlina, Đukanović se sreo i sa premijerom Netanjahuom, svim liderima iz regiona, kao i predsednicima Portugala Maresolom Rebelom de Sousom, Nemačke Frankom Valterom Štajnamajerom, Kipra Nikosom Anastasiadesom, Bugarske Rumenom Radevim, Grčke Prokopisom Pavlopoulosom i predsednicom Predstavničkog doma američkog Kongresa Nensi Pelosi,” navodi se u saopštenju iz kabineta predsednika Crne Gore.


Uklanjanje barikada od interesa za opstanak Srba | Glas javnosti\nPočetna > Politika > Uklanjanje barikada od interesa za opstanak Srba\nPremijer Cvetković pozvao Kfor da ne primenjuje nasilje prema Srbima\nBEOGRAD - Premijer Srbije Mirko Cvetković ocenio je da je uklanjanje barikada na severu Kosova i Metohije od interesa za opstanak Srba u južnoj pokrajini i pozvao pripadnike međunarodnih misija da zaštite sve građane i ne primenjuju nasilje prema Srbima.\n"U ovom trenutku moramo otkloniti sve opasnosti kako ne bi došlo do dalje eskalacije nemira i da sprečimo svaku mogućnost da se ugrozi bezbednost stanovništva", istakao je premijer u izjavi dostavljenoj Tanjugu.\nCvetković od pripadnika međunarodnih misija, koje na Kosovu i Metohiji deluju po mandatu Ujedinjenih nacija, zahteva da štite sve građane i ne primenjuju nasilje prema srpskom stanovništvu, a od Srba na severu pokrajine očekuje da mudrim odlukama doprinesu opstanku na celoj teritoriji južne pokrajine.\nCvetković je istakao da su barikade postigle svoj cilj - zaustavljeno je instaliranje institucija takozvanog nezavisnog Kosova na severu, a dijalog pokrenut sa mrtve tačke.\n"Sada treba dati šansu pregovorima. Vlada Srbije smatra da se dijalogom može doći do dugoročne stabilnosti koja ne ugrožava opstanak Srba na Kosovu i Metohiji", rekao je premijer Cvetković.


Dragan Stojković Piksi - Sputnjik Srbija\nGodinama unazad Sergej Milinković-Savić važi za jednog od najskupljih srpskih fudbalera, njegova tržišna cena je procenjivana i na 100 miliona evra, ali u reprezentaciji Srbije nikako nije mogao da pronađe svoje mesto. Sve do dolaska Dragana Stojkovića na selektorsku poziciju.\nDa li ste spremni za Piksijev novi „dribling“?\nSve je spremno za okršaj Srbije i Azerbejdžana (utorak, 18 časova), a svima koji su pratili dve dosadašnje utakmice pod komandom novog selektora Dragana Stojkovića, jasno je da će Piksi ponovo izvesni svojevrsni „dribling“, kada je u pitanju startnih 11 u Bakuu.\nPiksi je stavio tačku na priče o Ronaldu – šta se beše desilo u Beogradu 2019. godine? /video/\nDragan Stojković, selektor fudbalske reprezentacije Srbije, na konferenciji za medije pred utakmicu kvalifikacija za Svetsko prvenstvo protiv Azerbejdžana stavio je tačku na diskusiju o meču protiv Portugalije.\nDrugi meč Srbije pod komandom Dragana Stojkovića Piksija i drugi put su „orlovi“ ti koji prvi vade loptu iz mreže. Ovoga puta su jurili i stigli da nadoknade dva gola zaostatka protiv Portugalije (2:2), a selektor je bio samo delimično zadovoljan.\nKrasić za Sputnjik o „pozivu iz Moskve“ i Srbiji kao posebnoj emociji\nMiloš Krasić, nekadašnji reprezentativac Srbije i as CSKA, poručio je u razgovoru za Sputnjik da (još) nije bilo kontakta iz Moskve, kao i da li bi prihvatio da usledi takav poziv. Neizbežna tema bili su „orlovi“ koji s Piksijem uskoro poleću ka Mundijalu u Kataru.


Nezavisne: SAD urgiraju da Crna Gora uđe u "Otvoreni Balkan" - Kosovo Online\nNezavisne: SAD urgiraju da Crna Gora uđe u "Otvoreni Balkan"\n5. Maj 2022. • 12:36\nNaredni sastanak inicijative "Otvoreni Balkan", regionalne inicijative za ekonomsko povezivanje, biće održan sledećeg meseca u Ohridu, a BiH, Crna Gora i Kosovo ni ovog puta nisu najavljeni među učesnicima. Mada, prema mišljenju Suzane Grubješić, predsednice Centra za spoljnu politiku, nova vlada u Crnoj Gori mogla bi delovati na način da ta zemlja postane četvrta članica inicijative, jer "Otvoreni Balkan" snažno podržavaju SAD, prenose Nezavisne novine.\nS obzirom na to da je u Crnoj Gori došlo do nove vlade, neki analitičari procenjuju da će doći i do postepene promene odnosa prema ovoj inicijativi, mada i dalje nije jasno da li će Dritan Abazović, novoizabrani premijer, uvesti svoju zemlju u ovu inicijativu, koju su počele Srbija, Albanija i Crna Gora.\nU BiH su kočnice i dalje u Sarajevu, dok se Banjaluka zalaže za što skoriji ulazak BiH u ovu inicijativu, a politička kriza i blokade koje traju još od odluke bivšeg visokog predstavnika Valentina Incka onemogućavaju donošenje bilo kakve odluke po ovom pitanju. Milorad Dodik, srpski član Predsedništva BiH, je proteklih sedmica u više navrata kritikovao sarajevske političare da namerno blokiraju ulazak BiH u "Otvoreni Balkan".\nKako Nezavisne novine saznaju iz crnogorskih izvora, SAD su već pokrenule pitanje pristupanja "Otvorenom Balkanu" s novom vladom. Naime, SAD su, kako nam je rečeno, zainteresovane da se Podgorica što pre priključi ovoj inicijativi, koju smatra stepenicom ka stabilizaciji prozapadnog kursa regiona, odnosno odvajanja od uticaja Rusije.\nZa Nezavisne novine je potvđeno da je u Crnoj Gori neobična situacija, u kojoj su prosrpske snage i SAD za inicijativu "Otvoreni Balkan", dok su procrnogorske snage, odnosno, bolje rečeno, snage okupljene oko Mila Đukanovića, crnogorskog predsednika, protiv ove inicijative, jer je smatraju pokušajem srpske dominacije u regionu.\n"Proruska Srbija zalaže se za 'Otvoreni Balkan', koji SAD vide kao odvajanje od proruskog kursa regiona, a protiv 'Otvorenog Balkana' je proamerička crnogorska struja, koja inače podržava SAD i protivi se Rusiji. Naravno, ovako nešto je moguće samo u Crnoj Gori", rekli su izvori Nezavisnih novina.\nAbazović će imati težak zadatak da pomiri međusobno suprotstavljene koncepte, a ne može zanemariti glasove poslanika DPS-a Mile Đukanovića u parlamentu Crne Gore.\nMeđutim, ni tu nije kraj nelogičnostima, jer, iako je Kosovo proalbanski orijentisano, ta pokrajina, koju Srbija smatra odmetnutom teritorijom, protivi se inicijativi, iako se Albanija zalaže za nju i jedan je njenih od najgorljivijih zagovornika.\nKoliko je situacija u regionu komplikovana svedoči i činjenica da ni EU nije oduševljena "Otvorenim Balkanom", jer na neki način predstavlja konkurenta inicijativi Evropske komisije "Zajedničko tržište", a SAD podržavaju "Otvoreni Balkan" jer ga vidi ka najbrži put ka evropskim integracijama regiona.\nNaredni sastanak inicijativ, kako sazanju Nezavisne novine će biti u Ohridu, u Severnoj Makedoniji, početkom sledećeg mjeseca, na kojem će biti najavljeni novi koraci ekonomskih integracija u regionu između Srbije, Albanije i Severne Makedonije.\nGrubješić: "Otvoreni Balkan" jedina regionalna incijativa koja trenutno funkcioniše\nSuzana Grubješić, predsednica Centra za spoljnu politiku i ekspert za evropske integracije, kaže za Nezavisne novine da je "Otvoreni Balkan" jedina regionalna inicijativa koja trenutno funkcioniše i da ona ne predstavlja zamenu, već dopunu evropskih inicijativa, koje trenutno ne funkcionišu najbolje.\nI ona je saglasna da bi nova vlada u Crnoj Gori mogla delovati na način da ta zemlja postane četvrta članica inicijative, jer "Otvoreni Balkan" snažno podržavaju SAD, ali takođe upozorava da se opozicioni DPS inicijativi snažno protivi.\n"Ova inicijativa daje očigledne rezultate i ima veliki potencijal. Meni je žao što ostala tri subjekta još imaju nedoumicu i zazor da li da se priključuju, posebno zato što je regionalna saradnja u interesu svih i na to ne treba da nas teraju ni Brisel ni Berlin ni Vašington", zaključila je Grubješićeva.\nOtvoreni Balkan Srbija Albanija Severna Makedonija Crna Gora Sjedinjene Američke Države\nGarić: Kome smeta Otvoreni Balkan taj naoružava Kosovo\nAlbanska strana u Prištini čini sve kako bi sa Beogradom nastavila politiku zatezanja odnosa i pripreme za nešto što u budućnosti vide kao finalni obračun sa Srbima na Kosovu i Metohiji i sa državom Srbijom, rekao je u Jutarnjem programu na RTS urednik portala Kosovo onlajn Miloš Garić.\nRama: Otvoreni Balkan je volja građana Albanije\nRama sa Šolcom: "Otvoreni Balkan" pokušaj sprovođenja Berlinskog procesa


Vratio Belivuku blindirani automobil: Papiću preti do 10 godina zatvora!\n16:49 >> 20:45\nPapić je 15. aprila 2020. godine, koristeći svoj položaj rukovodioca u SBPOK-u, zahtevao da se osobi koja je sada u pritvoru odmah vrati blindirano vozilo, s\nGoran Papić, bivši zamenik načelinka SBPOK, tereti se za trgovinu uticajem za koju je predviđena maksimalna kazna zatvora od 10 godina!\nKako se sumnja, on je 15. aprila 2020. godine, koristeći svoj položaj rukovodioca u SBPOK-u, posredovao da se ne izvrši službena radnja koja bi se morala izvršiti, odnosno zahtevao od tadašnjeg rukovodioca u PU za grad Beograd da se licu koje je sada u pritvoru odmah vrati blindirano vozilo koje je od njega tada privremeno oduzeto, saopštio je MUP.\nIstoga dana vozilo mu je vraćeno.\nKako se nezvanično saznaje, u pitanju je vozilo koje su koristii Veljko Belivuk i njegova desna ruka Marko Miljković!\n– Krivično delo trgovina uticajem sastoji se u primanju nagrade ili kakve druge koristi u cilju posredovanja da se izvrši ili ne izvrši neka službena radnja. Papić se sumnjiči da je pomagao kriminalnoj organizaciji Veljka Belivuka – kaže izvor 24sedam.\nPodsetimo, pre mesec dana policija je uhapsila dvojicu pripadnika SBPOK koji su radili za Velju Nevolju. Oni su prilikom hapšenja pokušali da sakriju dokaze, odnosno pištolj i novac koji su pronađeni u šteku jednog pripadnika Belivukove ekipe. Jednog od njih Predraga L, upravo je Papić doveo na mesto šefa Odeljenja za suzbijanje organizovanog krijumčarenja opojnih droga.\nTukao ljude na ulici, uhapsili mu saradnike: Ko je Goran Papić, bivši šef SBPOK koji je uhapšen danas\nPrema važećem zakonu, ko koristeći svoj službeni ili društveni položaj ili stvarni ili pretpostavljeni uticaj posreduje da se izvrši službena radnja koja se ne bi smela izvršiti ili da se ne izvrši službena radnja koja bi se morala izvršiti, kazniće se zatvorom od jedne do osam godina.\nAko je za posredovanje zahtevan ili primljen poklon ili kakva druga korist, učinilac će se kazniti zatvorom od dve do deset godina.\nAutomobil Goran Papić Veljko Belivuk


Kakvu kaznu Evroliga sprema Partizanu? - Sportske.net\nKakvu kaznu Evroliga sprema Partizanu?\nVerbalni ispad koji je trener košarkaša Partizana imao na zvaničnoj konferenciji za medije posle meča sa Fenerbahčeom mogao bi skupo da košta crno-bele. Još uvek nije poznato kakva vrsta kazne očekuje šampiona Srbije i ABA lige ali postoje određena nagađanja o tome šta Evroliga sprema.\nKošarkaši Partizana vratili su se iz Širokog Brijega gde su u ponedeljak igrali poslednji meč sedmog kola ABA lige a uskoro će na novi put.\nCrno-beli će u petak u goste ekipi CSKA iz Moskve čime će biti stavljena tačka na prvi deo takmičenja u evroligaškoj grupi "A".\nIzabranici Duška Vujoševića poraženi su na prethodnom meču a više od poraza od Fenerbahčea sada brine moguća kazna koja bi crno-belima dodatno otežala borbu za TOP 16 fazu.\nEvroliga još uvek nije odlučila na koji način će kazniti verbalni ispad Duška Vujoševića, koji je na zvaničnoj konferenciji za medije posle utakmice sa Fenerbahčeom kritikovao sudije uputio ozbiljne optužbe na račun onih koji delegiraju arbitre.\n"Fener je veliki protivnik i zaista mi nije jasno nije mu potrebna organizovana pomoć delilaca nepravde. To što je Perez Perez radio, a nije mu prvi put, sudio je neke utakmice Crne Gore, pa ga znam iz tih mečeva, radi se o jednom lopovu, i ko ga delegira i on je još gori. Ova dvojica koja su ispratila na takav način, ovo nema puno veze sa košarkom. Traže strahopoštovanje, jer ako reaguješ on zna da te izbaci, ne sme ništa loše da se se priča o njima, oni su važniji i od igrača i od trenera. Suđenje je sramotno, oni koje vode Evroligu treba da se zamisle u kom pravcu sve ovo treba da ide" bile su reči Duška Vujoševića posle utakmice na kojoj je zaradio isključenje.\nStvar je za sada na čekanju, a novčana kazna je u ovom trenutku najrealnija opcija. Postoji, međutim, bojazan da Evroliga ne posegne za ozbiljnijim vrstama sankcija.\nNajbolji primer da za verbalni napad i optužbe na račun takmičenja i arbitara čelnici Evrolige dele rigorozne kazne je slučaj Panatinaikos. Klub iz Atine uživa veliki ugled u Evroligi ali su uvrede na račun čelnika tog takmičenja na kraju prethodne sezone stajale Grke igranja dva meča na 300 kilometara udaljenosti od prestonice Grčke.\nUz to je Evroliga i finansijski kaznila PAO, pa postoje i oni koji veruju da bi čelnici elitnog takmičenja i Partizanu da upute nešto težu kaznu.\nOni koji veruju u teorije zavere navode da bi Evroliga mogla da isprazni "Pionir" na prvom narednom susretu koji Partizan igra kao domaćin a, koincidencija je da je naredni gost crno-belih ekipa Barselone, tima u čijem je gradu smešteno upravljačko telo Evrolige.\nSamo finansijska kazna takođe ne bi bila dobra po crno-bele ali je u datom slučaju "melem na ranu" spram onoga što bi značilo igranje jednog meča bez prisustva navijača.


Draginja Đurić napušta poziciju predsednika Izvršnog odbora Bance Intese | SEEbiz.eu\nObjavljeno: 27.01.2022 / 20:03\nZAGREB - – Nakon više od 20 godina uspešnog upravljanja poslovanjem Banca Intesa Beograd, Draginja Đurić napušta poziciju predsednika Izvršnog odbora vodeće banke na tržištu Srbije, koju će preuzeti Darko Popović, član Izvršnog odbora i direktor Divizije za poslovanje sa fizičkim licima i malim biznisom.\nDraginja Đurić će nastaviti da daje svoj doprinos grupi Intesa Sanpaolo u funkciji savetnika direktora Divizije internacionalnih banaka članica za CEE oblast – Hrvatsku, Slovačku i, posebno, Srbiju u funkciji ambasadora Intesa Sanpaolo Grupe u komunikaciji sa regulatorima, institucijama i potencijalnim klijentima na ovim tržištima. Dodatno, u novoj ulozi će svoje decenijsko iskustvo i široku ekspertizu staviti na raspolaganje članicama Grupe kao zamenik predsednika Upravnog odbora u Privrednoj banci Zagreb, član upravnih odbora VUB banke u Slovačkoj i IVS, kompanije za pružanje IT usluga.\nDirektor Divizije internacionalnih banaka članica, gospodin Marko Elio Rotinji je ovim povodom izjavio: “Draginja Đurić je u velikoj meri doprinela razvoju i uspehu Banka Intesa na srpskom tržištu. Uveren sam u to da će biti jednako posvećena i u svojoj novoj ulozi i na taj način svojom ekspertizom i vizijom dodati vrednost poslovanju bankama članicama na drugim tržištima. Zaista je inspirišuće imati u svojim redovima pravog lidera i kompletnu ličnost izvrsne reputacije čak i na regionalnom nivou, na čelu vodeće banke jednog od prominentnijih strateških tržišta u okviru Divizije.“\nOd kako je 2001. godine preuzela rukovođenje bankom, Draginja Đurić je pružila izuzetan doprinos njenom razvoju, kao i napretku celokupnog bankarskog sektora Srbije. Pod njenim upravljanjem, Banca Intesa Beograd je postala deo međunarodne grupe Intesa Sanpaolo, integrisala najviše internacionalne standarde u svoje poslovanje i zauzela vodeću poziciju na tržištu mereno ključnim pokazateljima uspešnosti poslovanja koju sa uspehom održava već 15 godina. Poslovni rezultati banke nagrađeni su nizom inostranih i domaćih priznanja, među kojima se ističe devet nagrada za Banku godine u Srbiji magazina The Banker, kao i po šest priznanja za najuspešniju banku časopisa Euromoney i Global Finance.\nTokom svoje izuzetne profesionalne karijere, Draginja Đurić je više puta proglašena za bankara godine u Srbiji od strane uglednih finansijskih publikacija, kao i za najboljeg bankara jugoistočne Evrope. Među brojnim priznanjima koje je ponela posebno mesto zauzimaju Orden za zasluge Republike Italije zbog zalaganja na promociji i unapređenju odnosa između Srbije i Italije, „Laureat vrline“ Mokrogorske škole menadžmenta za doprinos ženskom liderstvu, kao i Orden Svete Carice Milice - Prepodobne Evgenije za pomaganje manastiru Studenica Svetog arhijerejskog sinoda Srpske pravoslavne crkve.\n„Izuzetno je zadovoljstvo, sreća i čast što sam imala priliku da više od dvadeset godina budem na čelu najveće i jedne od sistemski najvažnijih banaka na tržištu koja je uvek bila solidan oslonac privredi i sigurna potpora građanima. Ovom prilikom želim da zahvalim svojim saradnicima na posvećenosti i profesionalnosti, ali i klijentima na uvažavanju i poverenju koje smo uzajamno strpljivo gradili i negovali na obostrano zadovoljstvo. Na kraju, želela bih da uputim zahvalnost i lokalnoj zajednici i da istaknem da smo se kao Banka, pored očekivanja akcionara da dosegnemo zadate rezultate, uvek trudili da podržimo društvenu zajednicu i pružimo pomoć u onoj meri u kojoj smo mogli.“, izjavila je Draginja Đurić, povodom preuzimanja svoje nove funkcije u okviru Grupe.\nDarko Popović preuzima rukovođenje bankom nakon trinaest godina na poziciji člana Izvršnog odbora. Svoje profesionalno iskustvo u bankarskoj industriji stekao je na rukovodećim funkcijama u oblasti kako poslovanja sa fizičkim licima i malim biznisom, tako i sa privrednim subjektima, ali i u segmentu upravljanja rizicima. Pored toga, predsednik je Upravnog odbora lizing kompanije Intesa Lizing i člana Nadzornog odbora Društva za upravljanje investicionim fondovima Intesa Invest. Uživajući puno poverenje matične Grupe i članova Izvršnog odbora banke, Darko Popović će predvoditi razvoj Banca Intesa i njenu dalju transformaciju u novom poslovnom ambijentu, uz još snažniji fokus na inovaciju proizvoda i usluga, agilnost i efikasnost procesa, fleksibilnost i izuzetno korisničko iskustvo sa ciljem da i u narednom periodu ostane vodeća banka na tržištu i uspešno odgovori na potrebe svojih klijenata.\nTagovi: Draginja Đurić, Darko Popović, Banca Intesa


05-12-2021 17:42 Srbija Društvo\nSada je bio trenutak za odluku da se polovinom decembra krene sa školskim raspustom i smanje kontakti među decom, izjavio je FoNetu pulmolog Dejan Žujović, ali je Krizni štab, koji je uporedio sa odborom Srpske narodne stranke (SNS), verovatno imao „drugu računicu“.\nMada nikada nije ni verovao odlukama članova Kriznog štaba, on je prestao da sluša bilo šta što govore, pošto su lekari iz njegovog sastava ušli u SNS.\n„Jednostavno, kao da pratite sednicu odbora SNS Novog Beograda ili opštinskog odbora Vračar“, ilustrovao je Žujović, koji tu više uopšte ne vidi medicinu.\nPojavu novog omikron soja virusa korona neki lekari su protumačili kao „početak kraja“ virusa ili bar njegovo slabljenje, ali on misli da bi trebalo sačekati sa donošenjem zaključaka.\nSlične prognoze su davane i kada se pojavio delta soj. Tada se govorilo da taj soj neće biti toliko težak, ali da će biti virulentniji, podsetio je Žujović, ukazujući da je realnost onda pokazala drugu sliku.\n„Imamo pune bolnice, masa ljudi nam je na respiratoru u kontinuitetu“, rekao je Žujović i precizirao da je tokom talasa delta soja u Srbiji nedeljama bilo oko 260 pacijenata na respiratorima.\n„Ne znam šta je izjavio odobor SNS, ja bih sačekao i video šta će biti“, dodao je on i predvideo da će omikron soj „sigurno doći ovde“.\n„Ako iko od njih kaže ‘male su šanse’, verujte mi da je on već ovde“, uveren je Žujović, koji građanima savetuje da prate relevantne medicinske veb sajtove i žurnale, umesto svakodnevna oprečna mišljenja lekara o virusu.\n„Idite na sajt Svetske zdravstvene organizacije, američkog Plavog žurnala, čitajte koliko možete i budite u toku, nemojte tražiti odgovore na društvenim mrežama, na JuTjubu, Fejsbuku, niti slušati komšije i doktore iz lokalne ambulante, najverovatnije greše“, poručio je Žujović.\nPovodom novih mera Kriznog štaba da državljani pojedinih afričkih zemalja budu u dvonedeljnom karantinu po ulasku u Srbiju, on je istakao da je to praksa mnogih zemalja u Evropi.\nPo njegovom mišljenju, „tako se brani jedna zemlja, to možemo i mi ovde da sprovedemo na naš način, ali ako bismo se strogo pridržavali pravila karantina“.\nPodsećajući na situaciju tokom leta kada su državljani Indije šetali ulicama Beograda, Novog Sada, Sremskih Karlovaca i Zlatibora, Žujović je ocenio da su to vreme iskoristili za provod u Srbiji, umesto da budu u dvonedeljnom karantinu kako bi mogli da nastave put Evrope.\nReagujući na navode da bi državljani Srbije, koji privremeno žive i rade u inostranstvu, mogli biti potencijalna „pretnja“ kada zbog praznika dođu u Srbiju, on je uzvratio da to uopšte nema smisla.\nOsoba koja je to izjavljivala i spominjala ima potrebu da pravi neprijatelje od tih naših građana, pošto je potrošila sve druge neprijatelje“, ocenio je Žujović.\nKako je naglasio, ti građani imaju ista prava kao i oni koji žive u Srbiji, pa tako i puno pravo da dođu kući.\n„To što pomenuti odobor najjače stranke u Srbiji nema kapacitet i znanje da organizuje eventualni karantin tim ljudima i kontrolu karantina, jer je to za njih očigedno previše komplikovano, to je neki drugi problem“, rekao je Žujović, ali tako ne sme da se ophodi prema državljanima Srbije.


Biznis.ba - Više od milion maraka naplaćeno od boravišnih taksi\nViše od milion maraka naplaćeno od boravišnih taksi\nT. C. 14:15 / 07.12.2017.\nPo osnovu boravišne takse lani je u Republici Srpskoj naplaćeno 1.049.05350 KM, što je za 63.338 KM ili šest odsto više nego u 2015. godini, kada je iznosilo 985.714 55 KM, podaci su Ministarstva finansija.\nOd ukupnog iznosa uplaćenih sredstava, opštinama i gradovima u kojima je osnovana turistička organizacija, kao i samim turističkim organizacijama opština/gradova doznačeno je 819.86532KM, dok je Turističkoj organizaciji Republike Srpske doznačeno 229.18818 KM, saopšteno je iz Biroa za odnose sa javnošću Vlade Srpske, koja je usvojila danas izvještaj o sprovedenom nadzoru nad namjenskim trošenjem sredstava prikupljenih po osnovu boravišne takse u 2016. godini.\nLani je poslove turističke promocije na nivou jedinice lokalne samouprave obavljala je 31 turistička organizacija.\nNa osnovu prikazanih podataka u posljednje tri budžetske godine se disciplina trošenja sredstava prikupljenih po osnovu boravišne takse, kao javnog prihoda povećala.\nMinistarstvo trgovine i turizma Srpske zaduženo je da, u saradnji sa Turističkom organizacijom Srpske, turističkim organizacijama gradova i opština i jedinicama lokalne samouprave, radi na unapređenju primjene Zakona o boravišnoj taksi u cilju namjenskog trošenja sredstava prikupljenih po osnovu boravišne takse.\nNa sjednici su zadužene jedinice lokalne samouprave da kao osnivači turističkih organizacija blagovremeno obavještavaju Ministarstvo trgovine i turizma, Ministarstvo finansija i Turističku organizaciju Republike Srpske o statusnim promjenama u poslovanju turističkih organizacija, odnosno o osnivanju ili prestanku rada turističke organizacije, te izmjeni bankovnog računa, u cilju pravilne raspodjele pripadajućeg dijela boravišne takse.\nPoreska uprava Republike Srpske zadužena je da preduzme kontrole ugostitelja u segmentu prijavljivanja i uplate sredstava boravišne takse na račun javnih prihoda.


PKS dala 50.000 evra za postradale u Hrvatskoj – Studio B\nPKS dala 50.000 evra za postradale u Hrvatskoj\nPKS dala 50.000 evra za postradale u Hrvatskoj Tanjug\nObjavljeno: 12.01.2021. 08:35 Izmenjeno: 13.01.2021. 09:23\nPredsednik Privrede komere Srbije (PKS) Marko Čadež je otpravnici poslova Ambasade Hrvatske u Beogradu Maji Bogdan predao odluku o donaciji 50.000 evra koje će Privredna komora uplatiti za postradale u zemljotresu u Hrvatskoj.\nTaj čin obavljen je na Kalemegdanu ispred spomenika „Ribar“ koji je delo vajara Simeona Roksandića rođenog u mestu Majske Poljane koje je među najteže postradalim u nedavnom snažnom zemljotresu.\nIstovremeno se sličan skup kome su prisustvovali predsednik Srpskog nacionalnog vijeća u Hrvatskoj Milorad Puppovac i potrpedsednik Hrvatske gospodarske komore (HGK) održavao u Zagrebu na Jerzuitskom trgu gde se nalazi replika spomenika „Ribar“.\n„PKS je spremila za ovu prvu hitnu pomoć od 50.000 evra da što pre dođe tamo gde je najpotrebnije i u obliku koji je najpotrebniji, a to je neki privremeni smeštaj, kontejneri da bi ljludi po ovoj hladnoći mogli da prezime i da dok se ne obnove kuće imauju dostojanstven smeštaj“, rekao je Čadež.\nPredsednik PKS-a je pozvao privrednike da se priključe pružanju pomoći postradalom stanovništvu na Baniji.\n„Razgovarao sam sa vlasnicima kompanija koje spremaju dodatnu pomoć i to ne u malim iznosima a to su Delta holding i Jafa Crvenka koje imaju svoje operaciju u Hrvtaskoj, dodatnu pomoć sprema i Imlek, Pionir i brojne druge firme s kojima sam u kontaktu svakodnevno“, rekao je Čadež.\n„Uvek ćemo pomagati jedni drugima, biti tu kada god to bude potrebno. Dragi građani Hrvatske, želim da što pre saniramo posledice ovog zemljotresa, želim da opet živite normalno u svojim domovima. Možete da se osnlonite na to da će privreda Srbije biti svakog dana vama u pomoći“, poručio je Čadež.\n„Zaista smo duboko dirnuti izrazima solidarnosti u ovim teškim trenucima za stanovnike pogođene potresom. Mislim da je važno naglasiti simboliku ovog mesta. Autor ovog dela nije samo rođen u Majskim Poljanama, on se školovao u Glini, a drugi odlivak ove skulpture je na Jezuitskom trgu uz Zagrevu, tako da je simbolika i veza izuzetno snažna“, izjavila je Bogdanova.održan istovremeno u Beogradu i Zagrebu, ispred skulpture „Ribar“ vajara Simeona Roksandića, koja se nalazi i na beogradskom Kalemegdanu i na Jezuitskom trgu u zagrebačkom Gornjem gradu.


Ruske neveste zaposele Ljubinje\nU ljubinjsko naselje Štit, koje ima 15 domaćinstava, udalo se šest Ruskinja. Na ovom broju se sve ne završava, jer sedma živi u Ljubinju, a poslednja ljubinjska nevesta je pre petnaestak dana...\nRučna (ni)je "ručna": Plavuša, auto, nokaut\nKo je učio da vozi, nije je dobro naučio! Inače bi znala za ručnu kočnicu, kada se i zašto koristi... I da ne znači bukvalno rukama zaustavljati auto!!!\nUhapšena Ruskinja osumnjičena da je pokrala Kraljevčanina\nDržavljanka Rusije Elvira P. (50), osumnjičena da je opljačkala jednog Kraljevčanina, uhapšena je na beogradskom aerodromu "Nikola Tesla" prilikom pokušaja da pobegne iz Srbije, saopštila je...\nŠta bi dali da vam je ona verenica?\nLepa Ruskinja snimila editorijal za nemačko izdanje magazina za muškarce. Verenica Kristijana Ronalda Irina Šajk, pozirala je za naslovnu stranu nemačkog izdanja magazina "GQ".\nNajgore parkiranje ikada snimljeno\nPogledajte bezuspešnih šest minuta skoro nikakvog manevrisanja!\nRumunu i Ruskinji stotine godina zatvora zbog varanja Amerikanaca\nFederalna američka velika porota otpužila je šest stranih državljana da su prevarili stotine kupaca za više od četiri miliona dolara, prodajući im putem Interneta nepostojeće automobile,...


PORTAL KRUG - Civilna zaštita – iskustvo iz kojeg se uči\nCivilna zaštita – iskustvo iz kojeg se uči\nPrevious Article Najbolji đaci iz Gračanice na Goču\nNext Article Nalaz pacijenta na koronavirus - negativan\nNa svečanoj sednici kojom je Gradski štab za vanredne situacije obeležio 1. mart Svetski dan civilne zaštite, dodeljena su priznanja pojedincima i institucijama za podršku unapređenju sistema civilne zaštite na teritoriji grada Kraljeva\nSvetski dan civilne zaštite obeležava se svakog 1. marta još od 1990. godine, kada je Međunarodna organizacija civilne zaštite na Generalnoj skupštini donela odluku o tome.\nCivilna zaštita je u staroj Jugoslaviji bila na visokom stepenu razvoja, ali je zbog ratnih dešavanja i tranzicije urušena.\n- Država je danas, preko Ministarstva unutrašnjih poslova i Sektora za vanredne situacije, prepoznala ulogu i značaj civilne zaštite kao organizovan odgovor na sve vanredne događaje u cilju zaštite ljudskih života i materijalnih dobara – podsetio je načelnik Odeljenja za vanredne situacije u Kraljevu Dejan Seizović.\nOdeljenje na čijem je čelu, prošle godine je dobilo, preko Ministarstva unutrašnjih poslova, tri nova vatrogasno-spasilačka i sedam novih terenskih vozila.\nPrema rečima Zdravka Maksimovića, rukovodioca Odeljenja za poslove civilne zaštite, izabrali su da se povodom Dana civilne zaštite na svečanoj sednici Štaba zahvale svima koji su prošle godine, kada su Kraljevo zadesile katastrofalne poplave, doprineli obnovi nakon elementarne nepogode.\nOn je posebno izdvojio Organizaciju za poljoprivredu i hranu Ujedinjenih nacija (FAO), koja je Kraljevu donirala sredstva za izradu projektne dokumentacije u cilju izgradnje višenamenskih hidroakumulacija na Žičkoj reci.\n- Nadamo se da ćemo nastaviti izgradnju tih akumulacija na drugim rekama kako bismo sprečili pojavu nekih budućih bujičnih poplava sve u kontekstu klimatskih promena koje su nastale – naveo je Maksimović, dodajući da očekuje i da hidroakumulacije budu izgrađene uz pomoć i sredstvima koje opredeljuje Kancelarija za upravljanje javnim ulaganjima i da će gradnja početi ove godine.\nNa svečanoj sednici poverenici civilne zaštote dobili su tablete, a zahvalnice pojedinci, zaposleni u gradskim javnim preduzećima i institucijama, kao i grad Zrenjanin,koji je pomogao prilikom prošlogodišnjih poplava i poslao ekipu sa pumpama i vatrogasnim vozilom, i opština Ub, koja je Kraljevu u junu prošle godine dala 36 isušivača za isušivanje stambenih prostorija.\nČedomir Janjić gradonačelnik Zrenjanina kazao je da u Kraljevu za poslednje dve godine vidi veliki napredak:\n- Mi smo dobro organizovani, naša ekipa za civilnu zaštitu je dobro opremljena i gde god je trebala pomoć, mi smo bili tu - a prošle godine u Kraljevu.\nČestitajući Dan civilne zaštite, gradonačelnik Kraljeva dr Predrag Terzić je izrazio nadu da će se sledeće godine govoriti o preventivnom delovanju, o ulaganju sredstava u civilnu zaštitu, a ne o otklanjanju posledica elementarnih nepogoda.\n- Želeo bih da sa Zrenjaninom i opštinom Ub nastavimo saradnju, ali da ni nama a ni njima ovakva vrsta pomoći više ne bude potrebna – izrazio je nadu Terzić.\nOn je dodao da su kao nadležni nastojali da organizaciono unaprede funkcionisanje Gradske uprave, oformivši Odeljenje civilne zaštite, koje će se baviti ovim problemima:\n- Nije bilo dovoljno samo uposliti određen broj ljudi, već je bilo neophodno da se i na terenu, u okviru mesnih zajednica, organizuju ljudi koji će biti poverenici civilne zaštite. U najvećem broju mesnih zajednica to su predsednici, koji obavljaju još jednu dodatnu delatnost, a njihovi zamenici su uglavnom članovi saveta mesnih zajednica.\nOčekuje nas obnova infrastrukture, najavio je Terzić:\n- Trpeli smo kritike onih koji su smatrali da nije neophodno ulagati finansijska sredstva u mostove koji vode do jedne ili dve kuće, ali ja sam tvrdio: ako jedan čovek ostane bez puta do svoje kuće, to znači da nismo uspeli, jer on neće moći da ode do škole, do posla, jer stari ljudi neće moći da posete lekara.\nGradnja mostova sa složenijom projektno-tehničkom dokumentacijom i dužim periodom izgradnje, prema njegovim očekivanjima počeće tokom ove godine:\n- To je veoma važno za meštane Sirče, Vrdila i svih mesta u kojima su oštećeni mostovi. Očekuje nas izgradnja puta u Drlupi i još nekoliko puteva koji su oštećeni tako da je trup puta praktično prestao da postoji.\nKraljevo\tportal krug\tcivvilna zastita\tvanredne situacije


Muzički virtuoz Bora Dugić u poseti Merkuru, Vrnjačka Banja\nMuzički virtuoz Bora Dugić u Specijalnoj bolnici “Merkur”\nPoznati muzičar prenosi svoje utiske boravka u Merkuru\nSpecijalna bolnica “Merkur” imala je tu čast da ugosti čuvenog srpskog muzičara Boru Dugića. I ako ovo nije njegov prvi boravak u Vrnjačkoj Banji, poseban utisak na njega ostavila je Specijalna Bolnica “Merkur”.\nNa pitanje šta je ono što mu je ostavilo poseban utisak u Merkuru, Bora Dugić je rekao:\n„Ovde su vode najveće blago,vode koje su vremenom dokazale da pomažu čoveku, ali ako mi te vode ne čuvamo onda smo upropastili nešto sto je bog dao. Ovde Merkur te vode čuva i upravo je to ono što ga čini tako posebnim.“\n„Ja sam impresioniran Merkurom i Vrnjačkom Banjom. U banji sam već boravio, ali sam prvi put u Merkuru gde su usluge široke i raznovrsne. Odlazim odavde sa jednom velikom impresijom i velikom nadom…“ dodao je poznati muzičar.\nBora Dugić rođen je u mestu Đurđevo, 10. Juna 1949 godine.Završio je gimnaziju i Višu pedagošku školu, Odsek matematike u Kragujevcu. Bio je sekretar KUD „Abrašević“ u Kragujevcu, član Velikog narodnog orkestra Radio-televizije Beograd, a kao solista frulaš snimio je desetak ploča i kaseta, nekoliko CD-ova i video-kaseta i održao stotinjak solističkih koncerata širom sveta.\nCategory: AktivnostiBy Jelena Petrović 1. новембра 2017.\nPreviousPrevious post:Najnovija saznanja u službi zdravlja pacijenataNextNext post:Okrugli sto “Pravci razvoja medicinskog turizma u banjama Srbije i Republike Srpske”


Aerodrom u Dubaiju dobija još jedan terminal\nPogrešili predviđanja rasta broja putnika za više od 20%!\nNovi terminal D na aerodromu u Dubaiju bi trebalo da bude gotovo do kraja godine, potvrdio je Pol Grifits, izvršni direktor Dubajskih aerodroma (Dubai Airports).\nGrifits je na konferenciji za novinare, održanoj u okviru Arapskog sajma turizma, naveo da su kapaciteti aerodroma na gornjoj granici i da se hitno traže načini kako da se privremeno uveća kapacitet oba aerodroma dok ne budu završeni kapitalni projekti.\nPredviđanja rasta aerodroma prema broju putnika do 2020. godine su se pokazala pogrešnima i to za više od 20 posto. Umesto 100 miliona, koliko se ranije očekivalo do 2020. kada će se u Dubaiju održati Svetska izložba (EXPO), sada se procenjuje da će biti 126 miliona putnika.\nNovi terminal koji se gradi je imao ranije radni naziv Terminal 4, ali je sada njegovo zvanično ime Concourse D (Terminal D). Prostiraće se na 65 hiljada kvadrata korisnog prostora i imaće kapacitet od 18 miliona. Na njemu će se nalaziti 32 gejta, od čega će 21 imati vezu sa avionima preko aviomostova, dok će ostali bit gejtovi za udaljene pozicije.\nPosao u Emiratima: Sve što bi trebalo da znate o „banovanju“\nArapska Džeki Kenedi: Pametna, moćna i prelepa (FOTO)\nSplićanin na Bliskom Istoku: Moj novi život u arapskom svetu\nPovezane teme: Dubai Dubai Airports Emirati terminal


Додик: Неприхватљива је најава Британије о појачаном војном присуству у БиХ\nSrpski član Predsedništva BiH Milorad Dodik izjavio je danas da nije prihvatljiva najava britanske ambasade u BiH da bi Velika Britanija mogla da pojača svoje vojno prisustvo u toj zemlji. Dodik je naglasio da takva najava sigurno neće dobiti podršku Predsedništva BiH.\n„Smatram da je postojeći kontigent vojnika u sastavu misije Altea sasvim dovoljan i da BiH nema izazove koji bi zahtevali dodatne snage”, rekao je on, preneli su banjalučki mediji.\nPrema njegovim rečima, niko od legitimnih predstavnika mirovne misije u BiH nije govorio o potrebi njenog proširivanja niti o ugroženoj bezbednosti u BiH, zbog čega ne vidi razlog za pojačano britansko vojno prisustvo u zemlji.\n„Zato je legitimno, ali i logično da sumnjam u namere Britanaca, koji su izašli sa ovom inicijativom, i to baš u izbornoj godini”, istakao je Dodik. Juče je objavljeno da britanska vlada razmatra načine na koje može ponovo pojačati vojni angažman u BiH.\n„Iako nemamo planove za povećanje prisustva u pogledu učešća u mirovnoj operaciji, sagledavamo načine da pojačamo naš vojni angažman u BiH, uključujući bilateralno i putem Glavnog štaba NATO-a u Sarajevu”, naveli su iz britanske ambasade u Sarajevu.\nIzvor Beta/NSPM, 2. februar 2022.\nPreporučujemoBiHbritanska ambasadaVelika BritanijavojskaEUFORMilorad DodikNATO